text:
Un entiero òf kremashon promedio ta kosta entre 8 pa 10 mil florin (Nafl./Afl.) of na Bonaire 5 mil dollar (usd). Si tin deseo personal èkstra e montante akí por subi lihé. Ademas tin gastu pa un monumento pa e graf i mantenshon di e graf. Tur esakinan huntu por kosta miles di florin. Pero banda di esei bo tin di aber ku kompra di e kaha, entiero, aviso, flor èts. Den kaso di kremashon mester tene kuenta ku gastu di e kremashon i e gastunan aki riba menshoná manera flor èts. En general e gastunan di kremashon ta mas abou ku pa un entiero. Pa yuda bo disidí e montante nesesario pa bo seguro di entiero, nos a desaroyá un kalkuladó
FAQ
Nos preguntanan mas frekuente
Aki bou por haña kontesta riba pregunta ku sa wòrdu hasí mas biaha. E pregunta ku abo tin no ta aki? Tuma kontakto ku nos libremente pa medio di un di e opshonnan menshoná riba e página di kontakto.
-
Kiko un entiero ta kosta awendia?
-
Mi por sera un seguro di entiero si mi ke wòrdu derá den eksterior?
Si. Ta posibel pa sera un seguro di entiero pa den eksterior. Por usa esaki te e montante sigurá libremente pa e gastunan di entiero. Por pensa riba gastunan di transporte di e difuntu. E montante ku mester sigurá, ta dependé hopi di e pais na kua bo ke wòrdu derá. Tuma kontakto ku Onderlingehulp pa haña sa mas tokante esaki.
-
Na e momentu akí mi kasá ta na estado. Nos yu tambe ta sigurá, maske e no a nanse ainda?
Sigur ku si. Den kaso ku un yu nanse sin bida òf e bebi muri denter di 30 dia despues ku el a nanse, ta kubri gastu di entiero te un máksimo di mil florin (Nafl./Afl.) of 500 dollar (usd). Un di e dos mayornan mester ta sigurá i ta pagando prima na Onderlingehulp sí.
-
Mi por sigurá mi yu(nan) tambe?
Si. Te ku edat di 18 aña bo yu(nan) ta sigurá te un montante máksimo di 4 mil florin (Nafl./Afl.) of 2 mil dollar (usd).
-
Poko tempu pasá mi a kumpra un kas i mi a sera un hipotek. Na e momentu ei tambe mi a sera un seguro di riesgo. Ta nesesario pa sera un seguro di entiero tambe?
Sigur! E seguro di riesgo ku a sera ta konta únikamente pa e hipotek. Anto e ta sòru pa paga e hipotek den kaso ku bo fayesé. Ademas e seguro akí tin un sierto periodo di balides, esaki ke men ku bo no tin un pago garantisá. Den kaso ku bo fayesé despues di e periodo di balides, no tin pago. Pues si bo ke ta sigur ku ta paga e gastunan di entiero i bo no ke wòri tokante reglamentu di e entiero, ta mihó pa sera un seguro di entiero apart.
-
Na momentu ku mi a sera mi seguro, mi tabata sa sigur ku mi lo ke wòrdu derá. Pero entretantu mi ta preferá un kremashon. Mester adaptá e pólisa awor?
Esei no ta nesesario. Onderlingehulp no ta distinguí entre deramentu òf kremashon. Komo asegurado bo mes ta disidí kiko bo ta preferá. Tene kuenta ku e echo ku gastunan di deramentu por lo general ta mas haltu ku kremashon.
-
Mi kasá i ami ta bai separá. Kiko mester hasi ku nos seguro awor?
Na Onderlingehulp tin un pólisa pa kada persona indivudual. Den mayoria di kaso nos por pone bo datonan nobo riba e pólisa akí. Den e kaso ei ta parti e seguro. Méskos ku e pago di prima. Tuma kontakto ku Onderlingehulp pa papia tokante e posibilidatnan.
-
Denter di poko tempu mi ta bai afó i kisas mi ta keda biba aya. Mi por bai ku mi seguro?
Si, esei ta posibel. Mester tene kuenta ku algun punto sí. Esnan ku keda atras mester regla e entiero den estranheria. Despues mester informá Onderlingehulp. Banda di esei mester keda paga e prima lokalmente.
-
Mi dunadó di trabou ta paga e gastunan di mi entiero. Tin sentido pa ami sera un seguro di entiero e ora ei?
Sigur ku si! Den mayoria di kaso bo dunadó di trabou ta paga e entiero únikamente na momentu ku bo fayesé durante e periodo ku bo ta traha p’e. Den kaso ku bo fayesé despues, nan no ta paga nada. Ta posibel pa warda te na momentu ku bo no ta traha aya mas pa sera un seguro di entiero. Pero esei no ta sabí. Mas haltu bo edat, mas haltu e prima ta. Tambe bo salú ta hunga un ròl. Pues si bo ke ta sigurá pa bo gastunan di entiero pa bida largu, anto paga un prima mas abou posibel, ta mihó pa bo mes sera un seguro di entiero awor.


c: text/html

text:
Prome Minister Silveria Jacobs a sinti su mes profundamente honra di ta den presencia di muhenan increibel, celebrando e trabou remarcabel y e biahe di bida di otro muhenan politico, esta Sra.Ann Marlin Evans, sra. Zita Charles y sra. Tamara Leonard. E tema di e evento, “Vivir fuera del Sistema”, ta encarna e spirito di resiliencia y empoderamento cu ta briya den e spirito di Oualichi. Esaki tambe ta resona profundamente cu e Obhecionnan di desaroyo Sostenibel (SDG) di Nacionnan Uni, particularmente SDG 5 – igualdad di sex.
No por exagera e importancia di bosnan di hende muhe den literatura. Palabranan, specialmente esunnan skirbi, y for di un luga di superacion di experencia personal negativo tin e poder remarcabel pa traspasa limitenan, desafia prehuicionan y ofrece diferente perspectiva.
Ora cu e voz di hende muhe ta wordo celebra den literatura, nan ta contribui na mas igualdad di genero door di desmantela e stereotiponan y provee un plataforma pa storianan no scucha cu ta empodera otro hende pa traha pa supera nan propio retonan. E palabranan di e muhenan aki no solamente ta amplifica nan bos, pero tambe ta encurasha otronan pa comparti nan mes eksperensia y perspectiva unico.
E celebracion di e buki aki y e muhenan cu ta comparti nan biahe ta sirbi como testimonio di e spirito infalibel di e muhenan cu a enfrenta diversidad y a surgi mas fuerte. E obranan literario aki y e conferencia aki ta alinea perfecto cu SDG 5, cu ta exigi e fin di tur forma di discriminacion contra hende muhe y mucha muhe y e promocion di igualdad di sex rond mundo. “Vivir fuera del Sistema” ta un narrativa poderoso di hende muhe cu ta desafia normanan social y ta forma nan propio camindanan, inspirando nos pa kibra bareranan y desafia stereotipionan.
Unidad entre hende muhe ta un forsa extraordinario pa cambio. Ora nos muhenan ta uni, nos ta forma un colectivo tremendo cu por desafia inhusticia, inspira progreso y crea un impacto duradero.
“Como Prome Minister, como muhe y como mama y abuela di hende muhe y futuro hende muhe, mi ta totalmente comprometi cu e avance di igualdad di genero y cu garantisa cu e voces di hende muhe ta wordo celebra y respeta den tur aspecto di bida. Mi ta dedica na implementa politica cu ta promove igualdad di oportunidad pa hende muhe den educacion, trabou y rolnan di liderazgo, sigurando tolerancia zero pa abuso y discriminacion. Mi ta keda firme den mi esfuersonan pa elimina violencia di sex y crea un ambiente den cua tur muhe por prospera.”A declara Prome Minister Jacobs.
Ann Marlin Evans pa su contribucion sobresaliente na literatura y su dedicacion incansabel na e causa di crea un plataforma sigur, inclusivo y progresivo pa scucha bosnan di hende muhe.
Prome Minister Jacobs a sigui bisa: “Mi ta Felicita tur muhe cu a sali y a lanta para manera un den sala pa nan forsa, nan resistencia y nan unidad. Cada muhe ta enfrenta su mes demoño, experencia y trauma di pasado. Cada orador a destaho E poder di Dios cu ta move den nan bida pa haci un cambio positivo, siña stima nan mes apesar di nan pasado y duna nan mes permit pa traha pa ta e miho version di nan mes y inspira otronan pa haci mescos.”
Ta importante pa inspira den e conferencia aki y den e otronan mientras nos ta sigui cu e biahe pa un mundo mas educativo, unda cu hende muhe por “Biba fuera di E Sistema” cu confiansa y, de hecho, crea sistemanan nobo enfoca riba amor y respet unda cu nos Voz ta wordo scucha y contribui na forma nos testigonan.
Den su mensahe, e Prome Minister a bisa e ultimo palabranan: “Hunto, uni den proposito y solidaridad, nos por y lo crea un futuro mas briyante pa tur hende. E evento aki lo sirbi como un faro di empoderamento y cambio positivo y cu e gracia y bendicionnan Di Dios lo sigui guia y proteha tur muhe Na St.Maarten como e base di e famia. Muhe empodera ta igual na famia, mucha y comunidad empodera.
Prome Minister Jacobs: “Mi ta Felicita tur muhe cu a sali y a lanta para pa nan mes
Prome Minister Silveria Jacobs a sinti su mes profundamente honra di ta den presencia di muhenan increibel, celebrando e trabou remarcabel y e biahe di bida di otro muhenan politico, esta Sra.Ann Marlin Evans, sra. Zita Charles y sra. Tamara Leonard. E tema di e evento, “Vivir fuera del Sistema”, ta encarna e spirito di resiliencia y empoderamento cu ta briya den e spirito di Oualichi. Esaki tambe ta resona profundamente cu e Obhecionnan di desaroyo Sostenibel (SDG) di Nacionnan Uni, particularmente SDG 5 – igualdad di sex.

robotstxt: allowed

filter: keep


text:
Publiká riba 07 Yüni 2023
Minister di Enseñansa, Siensia , Kultura i Deporte ta riba un mishon na estado di Florida. E mishon aki ta pa realisá finansiamentu di estudio pa nos studiantenan na un preis mas faborabel. Di manera ku ora nos studiantenan kaba nan studio nan lo no tin un debe astronómiko.
Djaluna 5 di yüni, Minister sr. Sithree van Heydoorn a sera un akuerdo ku “University of West Florida” (UWF) na Pensacola Florida. Ku e akuerdo aki, nos studiantenan entrante aña eskolar 2023/2024 por risibí “Instate Tuition “, ku ta nifiká ku nos studiantenan ta paga e mesun suma pa nan estudio ku un studiante Merikano. Presente na e firmamentu aki di parti di UWF tabata presente, Dr. Martha Saunders presidente i Dr. Gregory Tomso vise-presidente di asuntunan akadémiko di studiantenan. Minister van Heydoorn a hiba kombersashon tambe ku Direktor di e departamentu ku ta atendé ku asuntunan internashonal pa UWF, señora Rachel Hendrix. Despues un studiante yu di Kòrsou a guia e delegashon di Minister van Heydoorn i tene un rekorido den e diferente área i edifisionan di UWF.
—
Komunikashon
* riba e fotonan ariba por tuma nota di momento ku a firma e akuerdo i tambe rekorido den e institushon universitario (UWF) na Florida i pa mas potrèt por bishitá página sosial di Ministerio.
** riba e fotonan por tuma nota di e akuerdo firmá ku UWF:


text:
Declaracion di Personal 2015 y Cobransa Preliminario 2016
SVb recien a manda pa tur compania e informacion di seguro social pa trahado, incluyendo e formulario Declaracion di personal 2015 (personeelsopgave) y Cobransa Preliminario di e contribucion di seguro di malesa y accidente (voorlopige premie-aanslag zv/ov) pa aña 2016.
Por download e personeelsopgave akinan:
Personeelsopgave 2015 (formaat A3)
personeelsopgave 2015 (formaat A4)
Tambe lesa e carta acompaña pa e personeelsopgave akinan:
Aanbiedingsbrief
Si tin cualkier pregunta of remarka adicional por tuma contacto cu Departamento di Premieheffing na 527-2700.


text:
Privacy Policy
Maneho di Privacidad
Nos meta ta pa mantene bo confiansa pa con nos ta trata informacion personal. Nos ta compromete nos mes pa mantene e privacidad di bo informacion. Cu ‘bo informacion’ nos ta referi na cualkier informacion cu bo persona of tercera parte ta suinistra nos. E maneho aki ta cubri e privacidad di bo informacion riba svbaruba.org.
E app di MiPensioen ta e app oficial di Departamento di Pensioen di Banco del Seguro Social. Esaki ta cay bao Minister di Salud y Deporte. SVb ta un entidad huridico, y como organisacion ehecutivo independiente di seguridad social na Aruba, ta responsabilisa su mes na e minister. SVb ta maneha e fondonan cu ta cay bao e Algemene Ouderdomsverzekering y e Algemene Weduwen- en Wezen verzekering.
Seguridad y informacion personal
E seguridad di e informacion personal di bo persona ta nos prioridad. Nos ta proteha e informacion aki aplicando medidanan di seguridad fisico, electronico y di proceduranan cu ta cumpli of surpasa exigencianan di ley aplicabel. Nos ta train nos empleadonan con pa maneha corectamente informacion personal. SVb ta ehecura su trabaonan conforme tur ley y normanan di calidad general di bon maneho y supervision. SVb ta wordo dirigi pa un director y ta wordo supervisa pa un Hunta di Conseho y Supervision.
Cookies
Nos ta uza cookies. Un cookie ta un file chikito cu ta keda warda riba bo computer of aparato. Esaki ta yuda nos reconoce bo computer e siguiente biaha cu bo bishita nos website. Cookies ta warda informacion cu e website ta uza, entre otro, pa mehora e experiencia di e usuario y pa mantenga y analisa e uso di e website.
Den e Maneho di Privacidad aki nos ta informa bo persona di e e uso di bo informacion den nos organisacion y canalnan electronico. Uzando e canalnan aki, bo ta duna bo permiso pa e procesamento di bo informacion segun e maneho aki.
Amienda
Nos ta keda cu e derecho di haci cambio riba e maneho di Privacidad aki, y nos ta recomenda bo persona pa revisa esaki a base regular.
E Maneho di Privacidad aki a wordo cambia pa ultimo biaha riba 10 februari 2021.


text:
Paradera – Diabierna algo prome cu 5 or y mey di atardi, presencia di polis y ambulance a wordo pidi na Paradera, altura di Animal Health Care, pa un ciclista cu a wordo alcansa pa un auto y a keda herida.
Na yegada di polis, e ciclista y e Kia Rio tawata ariba acera. Despues di e impacto cu tawata den entrada di e Vet clinic tanto e bicicleta y e auto a keda eynan para.
Na e sitio nos a conpronde cu e Kia Rio a bira na su man robes y no a duna e ciclista voorrang y asina causando un accidente.
Polis di trafico y ambulance a wordo solicita na e sitio y den algun minuut a ambulance a yega y Paramediconan a bay atende cu e ciclista cu a tawata tin dolor y tambe a haya algun rasca na curpa.


text:
MFK ta lamentá inseguridat ku Kòrsou ta bibando aden e último 5 añanan
MFK ta lamentá inseguridat ku Kòrsou ta
bibando aden e último 5 añanan
Tur dia e susesonan ta birando pió
Movementu Futuro Kòrsou (MFK), ta lamentá susesonan ku a ta tuma lugá relashoná ku kriminalidat aki na Kòrsou. Ta lamentabel ku kriminalidat no ta haña e atenshon nesesario di e ministernan di turno.
E ola di kriminalidat ku no ta haña prioridat serka Gobièrnu i ministernan di hustisia ta afektá famianan ku ta sufri ku pèrdida di sernan kerí, outonan ku ta wòrdu hòrta i atrakonan brutal diariamente. Nos industria di turismo tambe ta wòrdu seriamente afektá pa aktonan di kriminalidat ku notisianan bergonsoso ku ta krusando frontera.
No tin akshonnan konkreto ta tuma lugá ku ta manda un señal pa esnan ku ta hasi nan mes kulpabel na e aktonan aki ku Gobièrnu ta tumando su tarea di kombatí kriminalidat na serio. Riba tereno sosial pa kombatí pobresa tampoko nada no ta sosodé pa evitá ku muchanan ménos pudiente ta kai den sirkulo di kriminalidat. Ta anunsio di pèrdida di kuponan di trabou so tin e último 5 añanan ku ya a yega na un tasa di 13.3% di desempleo.
Miéntras ku keda pone plannan masha bunita riba papel i no hasi e trabou riba kaya i di inteligensia korekto nos lo keda den e sirkulo di insiguridat pa loke ta trata kriminalidat i mas famia, turista lo sigui sufri, hóben nan lo sigui kai den kriminalidat pasombra e focus den e kadena hudisial ta pone robes.
MFK kier ekstendé su palabranan di kondolensia na famianan di e kuater víktimanan di e tiroteo den besindario di Alaska Snack i tambe forsa na tur esnan den e industria turístiko ku ta sufriendo e konsekuensia i nos kombibensia ku esnan ku a bishita nos e eksperensia un mal momento na Kòrsou.
Antisipando riba un maneho ku lo mester bai ta e fundeshi pa kuminsá kombatí kriminalidat a konvoká reunion di komishon sentral mañan 20 di mart ku representantenan di Banda Abou pa interkambiá ku Parlamento kon pa kuminsá kombatí kriminalidat den e área di Banda Abou segun nan konsepto.
Kombatimentu di kriminalidat ta un responsabilidat di Gobièrnu, huntu ku pueblo di Kòrsou nos lo bai kana e kaminda pa kuminsá pone e promé piedranan pa nos ban para e ola di kriminalidat ku ta asotá nos dushi Kòrsou.
Movementu Futuro Kòrsou
Kòrsou, 19 di mart 2017


text:
“Señor ta mi wardador, mi’n tin falta di nada
Den cunucu di yerba berde e ta ponemi sosega.
E ta hibami na awa trankil,
Pa mi bolbe haña forsa”.
Salmo: 23
Nos ta anuncia fayecimento di:
Alicia Mercedes Ras-Henriquez
*03-11-1945 – †08-09-2023
Na nomber di su:
Casa: Eddy Pedro Ras
Yiunan: Eddy Jose Ras
Raul Eduardo Ras y famia
Nietonan: Rulliene Ras, Yxienne Ras, Zhayonne Ras
Tata: †Salvador Henriquez
Mama: †Alicia Jimenez
Rumannan: Maria Luisa Henriquez de Esquirol y famia
Beatriz Henriquez de Triviño y famia
†Juan Henriquez y famia
†Carlos Henriquez
†Candelaria Henriquez y famia
Tanta: †Olga Matos Jimenez na Aruba
Primo(a)nan: Olga Leidel Matos y famia, Franklin Matos y famia, Marlyn van Koppenhagen Matos y famia, Alicia Matos y famia, Mayra Alvarez Matos y famia, Olga Jimenez Arciniega y famia, Ruth Marina Jimenez Arciniega y famia
Swa y cuñanan: †Ignacio Ras y famia
†Rafael Ras
Leonora Ras y famia
Juan Ras y famia
Genara Ras y famia
Judith Ras y famia
Rubi Ras y famia
Timotheo Ras y famia
Pascual Ras y famia
Anchi Malmberg y famia
Amiganan: Blanca Maduro Hoyos y famia
Bon amiga di cas: Maritza y famia, Doris y famia
Demas famia: Ras, Henriquez, Geerman, Werleman, Matos, Maduro
Nos disculpa si den nos tristeza nos por a lubida di menciona un famia of conocir.
Ta invita pa e acto di entiero cu lo tuma lugar diasabra 16 di September 2023 na misa Inmaculada Concepcion di 2:00 pa 4:00 pm, despues saliendo pa Santana catolico na Sta. Cruz.


text:
ORANJESTAD – Awor cu Aruba ta cumpli porfin cu recomendacionnan di Financial Action Taskforce (FATF) ariba tereno di combatimento di labamento di placa y financiamento di terorismo, mester implementa leynan. Esaki hefe di Departamento Huridico (DWJZ) George Croes a declara ayera durante un conferencia di prensa.
Croes a haci e declaracion aki den presencia di prome minister Mike Eman, ministernan Yrausquin, Dowers y De Meza y representatenan di Banco Central, MOT y Ministerio Publico. Motibo di conferencia di prensa aki tabata pa duna un splicacion ariba hecho cu FATF no ta considera Aruba mas como un pais cu no ta cumpli cu su recomendacionnan.
‘Follow-up’
Na 2009, FATF a haci un evaluacion hopi profundo di sistema financiero di Aruba pa loke ta combatimento di labamento di placa y financiamento di terorismo. A constata cu Aruba no tabata cumpli cu un serie di rekisitonan clave pa loke ta legislacion contra labamento di placa, identificacion pa servicionan financiero, obligacion pa declara transaccionnan inusuario, tareanan di supervision di Banco Central y cooperacion cu instancianan internacional.
“Tabata un proceso di cuater aña den cual leynan nobo a ser introduci. Tabatin intercambio y raportahe continuo cu FATF y aña pasa e progreso cu Aruba a haci tabata asina bon segun FATF cu nan a propone pa den e reunion plenario di februari cu a pasa Aruba wordo kita for di e proceso di ‘follow-up’”, asina Croes a splica. Proceso di ‘follow-up’ aki tabata encera cu despues di aprobacion di rapport ta indica y aplica medidanan pa asina drecha puntonan negativo cu a sali den rapport.
Awo falta implementacion
Hefe di DWJZ a indica cu FATF tambe a duna recomendacionnan pa asuntonan cu mester mehora ainda. Ultimo evaluacion tabatin hopi enfoce ariba implementacion efectivo di e leynan nobo cu a wordo introduci. “Bo por tin leynan masha bunita, pero e leynan mester wordo aplica y bo mester mustra resultado cu e leynan ta efectivo”, segun Croes. Den proximo evalucion, cu por cierto ta andando caba, Aruba lo mester duna prueba statistico cu leynan nobo ta wordo implementa efectivamente.
Menos ley, mas responsabilidad propio
Loke falta ainda na legislacion ta un ley nobo cu lo supervisa casinonan ariba e isla. Ademas mester drecha legislacion ariba tiponan di compania manera NV, VBA y AVV. No ta trata di proyectonan chikito, aunke FATF no ta duna hopi peso na nan den su rating. Croes ta bisa cu gobierno di Aruba ta buscando experticio di afo pa por traha legislacion nobo aki. Croes ta bisa cu enfoke lo bay wordo poni tambe den ‘risk assessment’, of calculacion di riesgo serca clientenan potencial di dunadornan di servicio financiero. Banconan lo mester balota pa nan mes si un cliente of un circumstancia ta sigur of no pa por duna servicio. “Basicamente menos ley y mas responsabilidad propio pa instancianan financiero y no-financiero.”
Sondeo
Grupo strategico, consistiendo di tur partidonan envolvi na Aruba y cu prome minister na cabes, a sondea riesgonan pa loke ta labamento di placa y financiamento di terorismo. Diferente gruponan awo ta cuantificando e riesgonan cu a wordo identifica den sondeo aki. Pa proximo evaluacion extenso cu FATF ta bay haci na 2019, lo bay tin reglanan nobo cu Aruba lo mester bay cumpli cune. Esaki nan ta concerni combatimento di trafico y mal uzo di armanan di destruccion masal (WMD).
Autor: Ariën Rasmijn


text:
KRALENDIJK – E apelashon antisipá kontra e desishon di wes pa no inkluí e kehonan di korupshon atministrativo den e kaso Zambezi, ta tuma luga dia 7 di mart na Kòrsou.
E kaso Zambezi a suak hopi kuminsamentu di desèmber, ora ku wes Irma Lips a disidí di no inkluí e akusashonnan di korupshon atministrativo kontra Ramoncito Booi i Burney Elhage den e kaso penal.
Segun Lips Ministerio Públiko (OM) a pasa límité di e òrdu di Korte Komun den kuadro di e investigashon hudisial. Ku esaki Booi i Elhage a haña nan promé éksitonan ku nan tim di defensor di abogadonan Knoops. E tratamentu tokante e kontenido di e kaso penal ta dia 24 di mart na Boneiru.
Hurisprudensia
Abogado Geert-Jan Knoops i su tim ta presente dia 7 di mart pa hiba e defensa. Despues di entrega di e petishon, fiskal Henry Hambeukers a bisa ku a base di hurisprudensia ta posibel pa tene un apelashon antisipá, promé ku un tratamentu di kontenido tuma lugá.
Knoops ta bisa ku den su opinion un apelashon antisipá asina no ta posibel hurídikamente. “Meskos ku na Hulanda lei ta permití un apelashon di un sentensia antisipá solamente si e sosodé pareu ku e sentensia final. Esaki no ta e kaso aworaki komo ku no tin un sentensia final.”
Sentensia korekto
OM ta haña ku no por deskonektá e echonan pa kua awor ta persiguí Booi i Elhage, esta froude di hipotek i labamentu di plaka, di korupshon. Defensa no ta di akuerdo ku esaki. Knoops: “Korte a pasa un sentensia hurídikamente korekto komo ku nan no a konekta e sospecho di e asina yama korupshon atministrativo ku e dos echonan ku korte a pèrmiti di persiguí.”
Outor: Belkis Osepa


text:
E tema pa Tiffany su celebracion di 15 aña, ta e mes a scoge “Tiffany & Co.” cu ta su nomber y tambe door cu e gusta e color tiffany mint blue, y tur loke cu tin di haber cu e tema aki, manera e accesorionan, specialmente perla. E quinceañera a luci den su shimis manera un princesa real y el a encanta e creacion aki desde cu el a wak e online. E bunitesa natural di Tiffany a haya e toke magico cu e bunita makiyahe realisa pa Grency V. y Casia Altamar, mientras su cabey a keda na encargo di Elite Beauty Center Aruba.
Cu tur e detayenan elabora cu elegancia den un ambiente hopi festivo y alegre, sigur esaki tabata e momento mas special, ora cu cu Tiffany a baila e wals cu su tata, Andin Bikker.
Tiffany a celebra su 15 aña cu su famia- y amigonan mas cercano. E tabata un anochi inolvidabel cu hopi ambiente y bailamento danki na DJ Silvano. Den edicion di FOCUS pa e luna di mei tin un bunita cobertura di e fiesta di Tiffany Bikker.


text:
by joost | Jan 16, 2023 | NotisiaFDKK a presenta un selebrashon di Apertura nunka bisto pa Kòrsou den Curaçao Festival Center, Djasabra anochi. WILLEMSTAD – 7 di janüari 2023 – Temporada di Karnaval 2023 a ranka sali riba un tono haltu djasabra anochi den Curaçao Festival Center den presensia di...
by joost | Dec 6, 2022 | NotisiaWILLEMSTAD – 6 di Dezèmber 2022 – Durante un enkuentro ku prensa, Fundashon Desaroyo Karnaval Kòrsou (FDKK) a presenta nan magno evento di Apertura di temporada di Karnaval 2023, kual ta programá pa djasabra 7 di janüari 2023. FDKK ta planiando un apertura...
by joost | Nov 30, 2022 | Notisia
by joost | Nov 29, 2022 | Notisia, Notisia videoWillemstad: Durante un enkuentro ku prensa djaweps 20 di òktober, Fundashon Desaroyo Karnaval Kòrsou (FDKK) a presentá su plannan pa Karnaval 2023. Ku e slogan “Nos Karnaval”, FDKK ta enfatisá ku e karnaval di Kòrsou ta unu sumamente impaktante i importante i ku...


text: Diasabra madruga a drenta informe di un accident na Palm Beach. Mesora a dirigi un patruya na e sitio. Na yegada di e patruya a bin compronde for di chauffeur cu nan a bis’e reverse y e chauffeur a reverse sin wak patras y a dal un auto. Polis a tuma nota cu e chauffeur lo tabata bao di influencia y mesora a detene. Na ora di controla e papelnan di auto polis a tuma cu nan lo no tabatin nan papelnan na ordo. Mesora polis a confisca ambos auto. Vehiculo di transporte a transporta e detenido pa warda di polis.


text:
Wim Keman
Nase dia 22 di Yanüari di aña 1955
Kon (na ki edat) a kuminsá ku deporte
Ku 14 aña Wim Keman a drenta den e deporte di polo akuátiko i ku su 16 aña e la drenta den e selekshon hubenil di Hulanda i ku 18 aña e tabata den e selekshon nashonal di polo akuátiko di Hulanda. Ku su 18 aña e la hunga su promé mundial di polo akuátiko pa e selekshon di Hulanda.
Kua tabata logronan di mas grandi den deporte
Distinshonnan:
Medayanan di Plata i Oro di KNZB pa respektivamente 75 i 125 “Interlands” ku e ekipo nashonal Ulandés di waterpolo;
1991 Plaka Meritorio di CSF pa Wes di Aña;
2012 Ridder in de Orde van Oranje Nassau.
2016 Salon Di Fama CSOF
Kua tabata e entrenadó, deportista i o dirigente ku mas impakto
Un persona ku a hasi hopi impakto den Wim Keman su bida tabata e dirigente Tof Hofland. Tof Hofland tabata esun ku a sòru ku Wim por a yega Kòrsou i ku e por a sigui den e mundu di polo akuátiko.
Kua tabata e desepshon di mas grandi den deporte
E desepshon di mas grandi pa Wim Keman ta na momentu ku e tabata forma parti di e selekshon hulandes di polo akuátiko, ku mester a bai partisipá na e weganan olímpiko 1976 na Montreal i nèt algun siman promé, den un wega di basket ku algun amigu, e ta sufri un leshon na su pia i no por a partisipá na e olimpiada. E selekshon hulandes a keda na di tres lugá i a logra medaya di bròns. Esaki sigur tabata un desepshon hopi grandi pa Wim Keman ku no a gana e medaya di bròns olímpiko.
Kua tabata e satisfakshon di mas grandi den deporte
E satisfakshon di mas grandi pa Wim Keman ta e echo ku e por a bin Kòrsou i logra tur lokual ku e por a logra tantu komo atleta, pero tambe komo coach i árbitro. E deporte di polo akuatiko ku a brind’e hopi oportunidat den su bida, tantu na Hulanda i sigur aki na Kòrsou.
Un konseho na nos hubentut pa loke ta deporte
Ban serio, no hasi wega i praktiká deporte!


text:
Hòmber ku herida di bala
KOMUNIKADO DI PRENSA 088 / 2021
1 mart 2021
Hòmber ku herida di bala
Departamentu di Komunikashon i Prevenshon
KUERPO POLISIAL KÒRSOU
SIRBI I PROTEHÁ
Djadumingu 28 di febrüari 2021, alrededor di 23.08 or, Sentral di Polis a risibí notifikashon
ku den Kaya Sambarku tin un hòmber ku herida di bala na su man i barika.
Sentral a dirigí un patruya na e sitio menshoná. For di un investigashon preliminar ku e
patruya a realisá na e sitio, e víktima a deklará ku riba Caracasbaaiweg na altura di un trùk
di pan, un hòmber deskonosí a lòs algun tiru for di un arma di kandela, ku a alkansé ku e
konsekuensia ariba menshoná.
Ambulans a presentá na e sitio i a transportá e víktima pa sala di emergensia di CMC pa
tratamentu médiko.
Investigashon den e kaso aki ta kontinuá.


text:
beach games
-
News
Sander y Aksel ta conta di nan experiencia
Atletanan di beach Aksel y Sander ta conta di nan experencia den e World Beach Games na Doha, QatarRead More »
-
News
Aksel y Sander ta cay venci
Atletanan di Beach Tennis Aksel Samardzic y Sander Castro a cay venci contra di Rodriguez y Ramos di Spaña Un…Read More »
-
News
Prome World Beach Games a start
E prome World Beach Games a cuminsa oficialmente na Qatar cu un Ceremonia di Apertura unda cu a mescla cultura…Read More »
-
News
Tur cos ta cla pa e weganan na Doha
Atletanan di Beach Tennis Aksel Samardzic y Sander Castro ta cla pa start nan competencia manjan na Doha, Qatar. Hunto…Read More »
-
News
Prome training pa Lucien
Atleta di Open Water Lucien Peterson ta conta di e prome dia di practica aki na Rosario.#equipoaruba #rosario2019 Posted by…Read More »
-
News
Aruba ta cla pa competi
Aruba ta cla pa competi den e Weganan di Playa Sur Americano Rosario 2019 E prome grupo di atleta di…Read More »
-
News
Lucien a cuminsa cu su preparacion
E atleta di Open Water, Lucien Peterson a hasi su prome practica awe na Rosario. Despues di a jega awe…Read More »
-
News
Delegacion di Aruba ta na Rosario
Prome parti di e delegacion di Aruba ta completo Ayeranochi laat e ultimo parti di e delegacion di Aruba a…Read More »
-
News
Miras riba Aruba
E miras di Prensa Sur Americano ta riba Aruba. Apenas riba e prome dia di entrenamento ya caba e Prensa…Read More »
-
News
Prome practica pa Beach Volleyball Masculino
Atleta di Beach Volleyball Fransua Angela ta conta di e prome dia di practica na e cancha di Beach Volleyball…Read More »


text:
Informe Anual Fundashon pa Konsumidó
Tur aña Fundashon pa Konsumidó ta responsabilisá su entrada di supsidio di gobièrnu medio su Informe i Sifranan Anual. Den e rapòrtnan aki Fundashon pa Konsumidó ta deskribí aktividatnan ku nos fundashon a desplegá den transkurso di kada aña i e medionan finansiero ku a keda uzá pa hasi esaki. A base di un petishon di supsidio anual na Ministerio di Desaroyo Ekonómiko, trahá konforme un Programa di Eksihensia di gobièrnu, Fundashon pa Konsumidó komo organisashon outónomo ta kumpli ku su metanan pa salbaguardiá derechinan i empoderá konsumidónan di Kòrsou. Tur esaki konforme Ordenansa di Lei di Supsidio di 2007, Subsidieverordening Curaçao 2007 (A.B. 2007 no. 104).


text:
ORANJESTAD – Djasabra awor lo bira kandente na frontera di Venezuela ku Colombia kaminda presidente interino Guaidó ta trata di laga ayudo internashonal drenta. Si esaki hasi e krísis pió i si ‘Aruba komo tera oropeo di mas serka haña un ínfluks masal di refugiado, e plaka pa duna nan akohida ta kaba masha lihé’.
Asina promé minister arubano Evelyn Wever-Croes ta bisa
Tin 1.9 mion florin (385.700 euro) den e fondo di kombatí krísis. E plan ta pa duna akohida na venesolano pa un temporada di 3 pa 6 luna. Si dura mas largu, Aruba ta spera di tin palabrashon ku otro pais pa manda e refugiadonan. Pais ku ya kaba a mustra interes ta Canada, Australia i Guyana.
“Dependiente di e sèn ku nos haña, nos por duna 200 te 250 hende akohida” e promé minister ku ainda tin un petishon ta kore na Hulanda pa sosten finansiero, ta bisa. Pero Hulanda ta yuda solamente ku sosten tékniko manera training di IND pa prosesá e sentenáres di petishon pa asilo ku Aruba ta hañ’é kuné e aña aki.
Trafikashon di hende
Te ku 2016 e isla tabata haña un promedio di 2 pa kuater petishon. Na 2017 e kantidat ei a subi bai 22; na 2018 pa 300 i e aña aki e petishonnan pa asilo a surpasá 300 kaba. Awor IND ta train un grupo di dies persona ku mester reforsá e tim. Pero despues mester di un grupo mas pasobra tin trafikadó di hende tambe ku ta reklutá venesolano. I esei ke men ku mester investigá e petishonnan pa asilo minusiosamente, e promé minister ta bisa. “Nos no ta permití esaki apsolutamente.”
No ta deportá
Pasobra Venezuela a sera e fronteranan ku islanan ABC, Aruba no por saka venesolano ilegal tampoko. Nan tin e deber di mèldu si. Promé minister arubano ta na altura ku tin kaso penoso riba e isla, manera Krus Kòrá di Hulanda a mèldu e siman aki. Pero e ta bisa ku bo mester mira e krítika ei di e organisashon di ayudo den e konteksto tambe:
“Nan a kaba di kuminsá un kampaña di rekoudashon pa refugiado venesolano i mi a lesa ku nan no a risibí masha sèn ainda. Na Aruba Krus Kòrá tin 30 kama i tin un persona so ku aktualmente ta den e akohida.”
E krítika di Krus Kòrá ku refugiado venesolano na Ecuador ta sinti nan mes mas seif ku na Aruba kaminda nan tin miedu ku ta saka nan i ku nan tin miedu di e prosedura di asilo, promé minister Wever no ta haña kompletamente hustu.
Bo no por kompará e situashon den e paisnan ei. Tin un retraso si den e petishonnan di asilo ku mas aleu nos lo alkansá ku hende èkstra. Pero si t’asina: komo pueblo nos tambe mester ta konsiente di e konsekuenshanan si nos atraé hende pa bini aki anto despues laga nan pa nan kuenta.


text:
Na momento di prepara pa e edicion di december, ta duna uno e sentimento di satisfaccion, ya cu otro fin di aña ta yegando y ta yega ora pa analisa kico tur a pasa den e aña. Sinembargo e edicion di december aki ta uno cu mas dedicacion ainda, ya cu ta celebra e di 25 aniversario di FOCUS Reconocimento, cu a bin ta evoluciona den transcurso di su existencia. FOCUS Reconocimento a haci su prome debut den luna di december 1995, unda cu como pionero den revista na Aruba, a cuminsa duna reconocemento na nos hendenan muhe specialmente, cu a destaca den e aña, pa asina empodera, aprecia y balora nos propio hendenan.
Den transcurso di aña a haci varios adaptacion na e criterianan di FOCUS Reconocimento y mester bisa, cu tur aña cu a haci e cambionan, e tabata bon acepta y aprecia pa e lectornan di Revista FOCUS. Mester remarca, cu semper ta un placer pa bay bek den e edicionnan di antes, paso bo ta wak e linea di desaroyo completo. Pa e FOCUS Reconocimento 25 Aniversario a scoge cinco hende muher, cada un ta representa un lustro di e revista. Hende muhernan cu un trayectoria interesante y cu tin un mision y vision den bida pa awendia ta un rol model pa otro hende muhernan. Pa di tercer aña ta duna e publico tambe e oportunidad pa scoge un hende muher, cu a inspira y motiva nan ricibi e Reconocimento FOCUS PANTENE.
Riba e portada di e Edicion Aniversario ta luci nos Miss Aruba, Danna Garcia, cu ta nos embahadora di beyesa na e eleccion di Miss Universe 2019 na Atlanta. Den e contenido ta ilustra diferente acontecimento importante, cu a pasa durante e aña aki tanto na Aruba como internacionalmente. Pa e toke di e celebracion di Fin di Aña, tin un reportahe cu 6 cantante cu ta conoci como e Divanan di Gaita, cu ta un di e simiñanan cu a cuminsa for di jong y awendia nan ta e grandinan na Aruba, pa loke cu a sigui cu e forsa di gaita, cu ta sosten’e y apoy’e. Keda pendiente pa mas di FOCUS Edicion 25 Aniversario Reconocimento!


text:
WILLEMSTAD— Analytisch Diagnostisch Centrum (ADC), nos laboratorio nashonal, lo ta konektá riba e ret internashonal pa vigilá i eventualmente detektá variantenan di vírus ku ta sirkulá. Ta trata di e vírus SARS-CoV-2 ku a okashoná e último pandemia. Banda di esei lo vigilá tambe vírusnan nobo.
Despues ku e pandemia a baha na intensidat, e preokupashon den mundu médiko i sientífiko si no a bai. Den mundu médiko i sientífiko ta eksigiendo mas i mas pa mundu keda den estado di alerta. Den e kuadro aki a traha riba plannan pa sigui vigilá di serka variantenan i tambe otro posibel vírusnan nobo pa asina por aktua na tempu si esei ta nesesario.
Den e kuadro aki Komishon Oropeo a lanta e loke a haña e nòmber Health Emergency Preparedness and Response Authority (HERA) Incubator. E palabra Incubator ta referí na status di e outoridat ku ainda ta den fase di preparashon. Komishon Oropeo a duna un supsidio na Ulanda pa traha riba un sistema di vigilansia kual supsidio lo benefisiá tambe Caribe Ulandes.
E koordinador pa Ulanda di e plan ta Rijksinstituut voor Volksgezondheid en Milieu (RIVM) ku ta resortá bou di e Ministerio di Salubridat, Bienestar i Deporte di Ulanda. RIVM a skohe ADC di Kòrsou i LABHOH di Aruba komo e dos laboratorionan den Karibe pa ta parti di e proyekto inovativo aki.
For di yüni aña pasá, dos funshonario di ADC a biaha pa Ulanda kaminda nan a risibí e trainingnan nesesario pa e proyekto. Den e kuadro aki ADC a risibí un aparato sofistiká ku ta hasi posibel pa vigilá i detektá posibel variante i vírusnan nobo, konosí den mundu sientífiko komo “sequencing”.
Siman pasá dos eksperto di RIVM a bin Kòrsou pa duna training i guia na e departamento di Mikrobiologia Médiko di ADC pa loke ta trata uso di e aparato aki. E eskoho pa ADC ta konfirmá nos laboratorio nashonal komo e entidat máksimo riba e tereno aki i un rekonosementu pa e trabou di nos ekspertonan ku ta traha na ADC.
Banda di esei ta bon pa menshoná ku e proseso aki no ta importante pa alsa vigilansia den reino ulandes so pero tambe ta un kontribushon pa alsa kalidat di nos salubridat públiko lokal. Ku e
desaroyo aki, Kòrsou lo ta prepará pa kualke eventualidat tantu lokalmente komo den konteksto internashonal.


text:
DEN HAAG – Ministerio hulandes di Enseñansa, Kultura i Siensia (OCW) mester tene kuenta ku e diferente situashonnan di idioma den enseñansa na Boneiru Saba i Sint Eustatius. Esaki Taalunie ta bisa den un rapòrt di konseho.
Ministerio di Enseñansa na kuminsamentu di e aña di skol a introdusí e asina yamá kuadro di referensha hulandes na islanan BES. Pero no a tene kuenta ku e diferenshanan di idioma.
Reakshon
Un bosero di e ministerio ta laga sa ku Hulanda Karibense ta sigui e regulashon di Hulanda Oropeo. E atrasonan den idioma tabata e motibu pa pidi Taalunie konseho. “E echo ku na Boneiru hulandes ta un idioma strañero tabata e motibu p’esaki.”
E no por bisa pakiko a tuma e desishon pa e introdukshon kaba promé ku a rekurí na Taalunie.
Kriterio
Na Hulanda ta midi loke mucha presta den enseñansa ku e asina yamá Referentiekader Taal & Rekenen (Kuadro di Referensha di Idioma i Aritmétika). Pero e kriterio aki ta pa mucha di abla hulandes.
Adaptá e sistema di midi
Mester adaptá entre otro e sistema di midi i e èksamen, asina Taalunie ta konkluí. Van Berlo: “Pero pa kada isla nos mester tene kuenta sí ku e diferenshanan.”
Outor: Pieter Hofmann


text:
Dos aña pasá diputado Kroon a anunsiá ku den un tèrmino kòrtiku lo kuminsá mira desaroyo en torno e kareteranan di Boneiru. Ta tin un plan di ehekushon kla i Hulanda lo a finansiá esaki. E plan di ehekushon 2019 – 2023 tabata menshoná renobashon di 27 kilometer di kaya, dividí den 38 diferente pida. Gastu total di e proyekto aki lo tabata $18.5 mion. Hulanda a transferí den 2019 un montante di $ 6.3 mion pa esaki.
Dos aña despues por nota ku solamente tres pida kaya di e plan a keda ehekutá. Un total di mas o menos un kilometer. Konforme e presupuesto ni $ 450 mil. Segun e plan a sobra 26 kilometer ainda pa ehekutá.
Resientemente OLB a anunsiá ku lo bai añadí mas kaya ku lo bai wòrdu renobá den e periodo te ku 2023. Pero en bes di mas lo bai ehekutá den e periodo te ku 2023 solamente 13 di e 38 pida kaya manera planeá anteriormente plus dos pida kaya nobo ku no tabata menshoná den e plan. Ku otro palabra no e 27 kilometer planeá sino solamente 11 kilometer asfalt.
Komunikashon en torno ehekushon di e kayanan ta inkompleto i inkonfiabel. Esaki ta dayino pa no solamente e diputado responsabel pero tambe pa e Kolegio Ehekutivo den su totalidat. Esaki a bira pió na momentu ku a informá pueblo ku mester bin sen for di Hulanda promé ku por kontinuá ku ehekushon di e plan. Serka e komunidat Boneriano esaki a kousa asombro i duda komo tal e deklarashon a wòrdu retirá.
En total Boneiru tin 212 kilometer kaya asfaltá di kual kasi tur ta den mal kondishon. Banda di esei tin 130 kilometer kaya di tera. Tambe den barionan nobo hopi kaya no ta asfaltá. OLB ta presentá awó un plan unda ta ilustrá ku pa aña 2023 un total di 11 kilometer lo ta renobá. Komunidat Boneriano lo keda humilde i semper kontentu ku esaki? Kuantu mas Konseho Insular tin aseptá e demostrashon di inkapasidat aki?
Boneiru so no por. Esaki den mas ku un okashon a keda demostrá. Renovashon di e kayanan aki na Boneiru ta un proyekto di 250 miyon dollar demasiado grandi pa un munisipio chikí
Pa años kaba Unkobon ta tratando di konvensé e mandatarionan di turno ku Boneiru su so no por. E solushon tei. Tin laga Hulanda, unda tin e material nesesario, e konosementu i e finansas, ehekutá e proyekto aki. Pueblo di Boneiru meresé esaki


text:
Internacional: Fisica Medico tambe tin su dia internacional cu ta wordo reconoci anualmente. E meta tras di e dia aki ta pa pone accento ariba e gran trabou den e campo di radioactividad cual a bira un parti hopi importante pa trata malesanan manera cancer. Tras di e logronan aki tin un cientifico cu danki na dje a yega na avancenan grandi den e capo di radioactividad ariba e tereno di medicina.
Marie Curie tabata un cientifico reconoci cu a haci investigacionnan ariba estudio nan di radiografia (radio X). E la logra dentro e investigacionnan aki descubri algun elemento kimico manera polonio y radio. Marie Curi ta procedente di Poland cu a forma su mes como profesional na Francia caminata cu e la gradua como Licenciado den Ciencia y Matematica. Na 1903 e la haya e honor di wordo condecora cu e Premio Nobel dei Fisica (Natuurkunde) pa su descubrimientonan den e area di radiacion. Na 1911 e la haya reconocieminto di Premio Nobel di Quimica (scheikunde).
E funcion principal di un fisico medico den un hospital ta pa haci investigacionnan di prevencion, diagnostico y di tratamentonan di diferente malesanan cu e ser humano ta haya y pa ultimo garantisa siguridad na e pashentnan y profesionalnan den area di salud pa cu e tratamentonan di radiologia.
E meta final di un fisico medico ta pa yuda e pashent cura di su malesa y pa e tin despues un miho calidad di bida. E ta un profesion cu ta den constante desaroyo, teniendo na cuenta e avansenan y toolsnan tecnologia cu tambe ta avansando rapidamente den e mundo moderno.


text:
NOTICIA INTERNACIONAL
Casa y cu un yui muhe, asina ta e Miss Universo nobo di Colombia 2023 Camila Avella.
E corona a ser entregá dor di e último representante di Colombia na Miss Universo,...
Merca a reitera cu nan lo kita sancion contra Maduro a cambio di eleccion liber
Juan González, asesor di presidente di Merca Joe Biden, durante declaracionnan ofrece na “DW” a...
Tres venezolano deteni den awa di Puerto Rico cu mas di 700 kilo di droga
Tres venezolano a keda deteni na Puerto Rico cu aproximadamente 1.709 liber di cocaina (775...
Hulanda a duna Ucrancia 42 avion di combate F16
Recientemente Hulanda a anuncia cu nan lo manda 42 avion di combate F16 pa Ucrania....
Chavismo a pidi Spaña pa detene Antonio Ledezma y pa extradite pa Venezuela
Ex Alcalde di Caracas, Antonio Ledezma a hasi un declaracion den prensa, cual a pone...
Yiu Corsow tira mata na Hulanda, 2 mas gravemente herida
Lavernie Martis a wordo tita mata na Den Helder, tin dos victima mas gravemente herida....
Ehercito Colombiano a destrui 52 refineria di cocaina di Farc
Recientemente ehercito Colombiano y polis di Colombia a informa cu nan a destrui 52 refineria...
Rusia a bombardia centro di operacion militair di Ucrania
Departamento di informacion Ruso a informa cu nan a bombaria diasabra marduga un centro di...
Polisnan kita for di trabou, despues di relacionnan sexual teni den warda durante nan dienst
Un agente policial casa di un warda di polis na Tennessee Merca a wordo acusa...
Acto di despedida a cuminza pa fayecido Papa Benedicto 16
Religiosonan por despedi di Papa Benedicto 16. Su restonan mortal ta na Basilika "Sint Pierters". Tur...
Homber tira mata despues di despedida di Boechi na Tilburg, Hulanda
Diaranson atardi na Hulanda, durante entiero o despedida di artista Boechi na Tilburg a surgi...
Argentina pa final di Copa Mundial 2022
Diamars atardi e prome wega di semi final a tuma lugar entre dos biaha campeon...
Morocco ta elimina Spaña for di tironan di punto penal
Weganan di round di 16 a continua diamars mainta, prome wega tabata entre un bez...
Croatia ta elimina Japan cu tironan for di punto penal
Dialuna weganan di round di 16 caminda prome wega tabata entre Japan y Croatia. Japan a...
Brazil cu su futbol alegre ta elimina South Korea
E di dos wega di dialuna pa round di 16 tabata entre 5 biaha campeon...


text:
This post is also available in: English, Spanish
kuek ta e segundo mas toxic elemento den e mundu. e mas minüt konta damages cells. mas than 2/3 di e excreted kuek den humans ta derived di amalgams; kuek crosses e maternal placenta den e developing fetus; e ta capable di inducing outo immunity diseases; kuek inmediatamente í continually challenges e kidneys, e por enhance e prevalence di antibiótika resistant intestinal bacteria, í pueblo exposed na kuek ta na riska na lowered fertility. esaki ta djis un partial leishi.
kí ta e alternatives na amalgam fillings? dental composite (the restorative ki ta merka ku djente bonding technique) ha been e material di chòis pa creating tooth-colored fillings pa padilanti teeth pa mashá decades (since e 1960’s).


text: Diahuebs atardi a drenta informe di un accidente na Caya Betico Croes. Mesora a dirigi un patruya na e sitio. Na yegada di e patruya a bin compronde cu un chauffeur di un KIA Sportage Blanco lo no a regula velocidad ni mantene distancia y a dal tras di un Honda CRV preto. E dama chauffeur di e Honda CRV a keha di dolor di lomba y cu su pression lo a bai halto. E impacto a causa cu e Honda a bay den trafico contrario te otro banda di caminda y e Sportage a baha caminda na banda drechi y drenta mondi.


text:
ORANJESTAD – Diadomingo a keda marca pa partido AVP como un dia di ambiente alegre den preparacion pa e momento importante di entrega di lista. Pa sigura cu tur hende ta bon prepara pa diabierna awo, tur cas di partido rond di e isla a tene un Green Market.
Aki simpatisantenan di Partido di Pueblo Arubano a busca nan bandera, banderin, t-shirt y otro articulonan pa subi caya y demostra nan apoyo na e lista victorioso di AVP.
Adicionalmente a ofrece cos dushi di come y bebe na un manera innovativo. Tabatin pastechi berde, aros berde, bolo y tambe un green punch.
Hopi ta esnan cu a disfruta di e dia completo sea na Green Square of na un di e Casnan di Partido den e diferente districtonan.
Partido di Pueblo Arubano AVP ta invita su militacia, simpatizante, sostenedor y henter pueblo di Aruba cu kier mira e continuacion di e prosperidad comparti, pa yega diabierna awo 4 di juli na Green Square. Di eynan lo sali den pa haci entrega di e lista di candidato di mas capacidad, experiencia, pero principalmente dedicacion pa e trabou na servicio di e pueblo di Aruba


text:
ORANJESTAD – Departamento di Progreso Laboral ta publica e vacaturanan pa e periodo 15 - 19 juli 2019.
Departamento di Progreso Laboral, seccion “Arbeidsbemiddeling en Reintegratie” ta trece na conocemento di publico e vacaturanan den sector priva. Ta invita tur hende cu ta buscando trabou pa revisa e listanan di vacatura.
Si bo ta interesa, pasa libremente na DPL situa na Sero Blanco 4 cu un extracto di Censo (Awg 5.00) hunto cu bo cedula, paspoort of rijbewijs di dialuna te cu diabierna for di 07:30am te cu 12:00am y di 1.00pm te cu 4.30pm,
Tur empresa cu tin vacatura por tuma contacto libremente cu DPL na tel: 521-5555 of fax 582- 5353.


text:
Na centro famia na Piedra Plat tambe tabatin un tremendo vlooienmarkt cu a tuma luga, diferente tent cu bendemento di...Read more
E grupo di harley Shoco Legends Ride a topa otro y aki a sali dal un recorido rond di nos...Read more
Diahuebs durante dia Chikitin bin bin situa na Noord tambe a tene actividad pa muchanan enconexion cu dia di Rey....Read more
Tur momento cu tin cualkier celebracion riba nos isla, e participantenan di Mustang Club tambe ta reuni cu otro y...Read more
Diahuebs durante mainta te cu atardi na Centro di Playa Pabou a tuma luga e conocido actividad di hisamento di...Read more
Den fin di siman na Biblioteca Nacional Aruba tabatin algo cu hopi no por a spera, tabatin basta hende cu...Read more
Jean Marc Ras cu ta presidente di Shoco legend un grupo di harley diadomingo atardi a dicici pa sali un...Read more
Recientemente maestronan Addonsito Croes y Jarissa Dubero a tene nan acostumbrado anochi di preguntanan y premio pa un grupo di...Read more
Hopi di nos ta puntra y ta curioso pa sa kico ta pasa ora un hende muri. E scuridad, e...Read more
Situacion cu ta duna stress ta forma parti di nos bida diario, pero tambe e ta un reto grandi pa...Read more
7 Di november a tuma luga e bautismo di e buki Bebe bira bon di authora Denise de Jongh-Rekwest. Madrina...Read more
Sra. Bertha Christiaans Wolff recientemente a celebra e bunita edad di 90 aña, un señora masha stima den e bario...Read more
Recientemente ami, Addonsito Croes, tawata tin e honor di a fungi como maestro di ceremonia pa un evento unico. Riba...Read more
Den un ambiente masha familiar y cu ritmo di nos musica di Festival Cantica di Caya, na nos radio Emisora...Read more
Diasabra atardi Crisbel a wordo corona y tac la pa participa den eleccion cultural cu lo tuma luga 27 di...Read more
Den union di famia y amistad diabierna tardi nos amigo Wandry Werleman director technico di Diario TV48 a drenta enlace...Read more
Loba Herida ta conta un storia di pasion, deseo, locura y amor. Di un dama cu apesar di tur sla...Read more
E fin di siman dianan 17 y 18 di Juni E campeonato di Mens erger Je Niet ta bay conoce...Read more
Diamars na Centro pa Hoben y Famia tabata tin e placer di celebra dia internacional di hende muhe cu un...Read more
Diabierna anochi Mama Rosa pa di 7 aña ta sende e luznan di rotonde Mama Rosa. Un persona sigur no...Read more


text:
ORANJESTAD – Bureau MFA conhuntamente cu Club Kibrahacha 60+ a organisa un charla encuanto e tema ‘Tecnologia Moderno’ pa nos grandinan na MFA Paradera y MFA Noord. E oradornan invita pa e sesion aki tabata sr. Evan Giel di Setar N.V., sr. Edward Erasmus di Free Zone Aruba y sr. Jeffrey Matos di Club Kibrahacha 60+.
Durante e charla e expertonan a duna splicacion di e importancia pa sigui e cambionan cu lo facilita nos bida diario den e mundo di tecnologia. A duna splicacion entre otro di e diferente plataformanan di social media, manera Facebook y Whatsapp cu ta wordo uza diariamente como tambe aspectonan di diferente telefonnan. Esnan presente a haya chens di haci pregunta y tabata hopi interesa den e tema presenta.
Mision di Bureau MFA ta pa ofrece diferente servicio sea publico of priva mas efectivo y mas cerca di cas y tambe promove y facilita e participacion y interaccion social y cultural di e ciudadanonan den comunidad sea cu actividadnan educativo, recreativo y social/cultural pa tur edad. Pa e temporada di vakantie Bureau MFA ta organisando un serie di ‘Anochi di Cine’ pa mucha y mayornan. Keda pendiente pa mas informacion den e siguiente simannan.


text:
Oranjestad, Aruba: Diasabra ultimo Refineria di Aruba N.V.
(RdA) a organiza un evento dedica specialmente na e baluartenan di refinacion di petroleo
na Aruba. E lista di invitado tabata consisti di ex-trahadornan di Lago Oil & Transport
Company, Coastal Aruba Refinery, Valero Aruba Refinery y tambe nan respectivo
companianan di Marketing & Supply. E mainta tabata yena cu emocion ora cu coleganan a
reuni na un lugar special—cu ta den parkinglot di ex Esso-club (Nanki) den ora nan di
mainta, pa asina reviva y comparti algun memoria y anectodonan trahando pa decadenan
den refineria.
E team di RdA y Fuels Marketing & Supply Aruba N.V. (FMSA) tambe tabata tey
presente pa asina por a sera conoci mas di cerca cu esnan cu a percura pa mantene
operacional un di e pilarnan economico vital di nos isla. Ta importante pa menciona, cu
varios di e miembronan di e equipo di RdA y FMSA no ta cara nan desconoci den e mundo
petrolero y tabata un placer pa encontra cu nan ex-coleganan.
Pa yama boni bini a cuminsa cu bebida y snack sigui pa un discurso, despues e
invitadonan tabata tin e oportunidad pa combersa cu tur esnan presente. A sigui un brunch
fenomenal y a finalisa e programa di dia cu un discurso duna pa Sr. Alvin Koolman,
Managing Director y CEO di Refineria di Aruba N.V. cu a elabora un tiki riba e compania y
plannan pa futuro. Sr. Koolman a brinda na mes momento e oportunidad pa esnan presente
hasi pregunta riba e structura nobo di Refineria di Aruba y a elabora mas detaya di e
trayecto di negociacion cu a culmina na re-apertura di nos refineria. Awe 93 aña despues
Aruba por disfruta di un fundeshi solido di experiencia danki na esnan cu a crea esaki. Ta
importante pa reconoce nos hende nan cu a traha cu dedicacion pa hiba pais Aruba dilanti.
Durante e evento tabata tin fotografo y camarografo presente pa documenta cada
momento special pa RdA. Hopi tabata e comentarionan positivo. “Danki pa organiza un
evento asina unico aki pa nos”, Sr. Ramon Buckley a comenta ora cu a entreviste riba su
experiencia den refineria na Aruba y den exterior. “Mi ta recomenda tur hoben cu ta
interesa pa traha na Refineria pa aplica, paso ami mes tin recuerdo involvidabel na
refineria, ta loke Sr. Adolf “Dufi” Kock a comenta durante su entrevista. RdA tin intencion
pa organiza mas di e tipo di evento nan aki pa brinda e espacio pa tur experto den mundo
petrolero por intercambia experiencia y ideanan den un ambiente ameno manera tabata e
caso diasabra ultimo.
Gobierno di Aruba a funda Refineria di Aruba N.V. riba 1 di October 2016. RdA tin e
concesion di e terenonan, ta donjo di e facilidadnan, ta supervisa e huurdo, Citgo Aruba
Refinery pa cumplimento di e diferente acuerdonan firma. Fuels Marketing & Supply Aruba
N.V. desde 1 di october 2016 ta resorta bou di Refineria di Aruba N.V.


text:
Dokter Carlos Guerrero Silva no ta un persona desconoci na Aruba. Algun luna pasa el a tene un charla sumamente exitoso na MFA na Paradera riba e tema di stemcell. E biaha aki, e lo tey un biaha mas na Aruba cu un charla interactivo dialuna awo, dia 28 di october na Holiday Inn, Las Palmas Ballroom, for di 7’or pa 9’or di anochi. E ta entrada gratis.
Tema di e encuentro aki lo ta: “Mehora bo calidad di bida cu Stemwell”.
Un encuentro special
Durante di e encuentro aki ta bay tin hopi noticia nobo y hopi bon cos cu lo bay bin pa otro aña cu e tratamentonan pa dolor, pa artrosis, pa artritis for di e Instituto Stemwell. Por conta cu pa otro aña lo bay tin un clinica hopi mas grandi pa tur pashent cu ta bin for di Aruba.
Ta bay tin algun sorpresa tambe pasobra entre e asistentenan ta bay tin algun descuento pa algun persona cu ta confirma cu nan kier bin e aña aki y na principio di otro aña. Tambe ta bay regla tratamentonan manera expansion celular, camara hiperbarica, diferente otro terapia cu nan ta bin incorporando. A medida cu ta bin tecnologianan nobo riba campo di medicina di stemcell, Stemwell semper lo bay tey na prome luga, comprondiendo cu esey ta un necesidad ta semper cu lo miho y cu e mayor siguridad pa tur pashent.
Bon feedback
Dr. Guerrero a menciona cu e feedback tabata fantastico. Mirando e reaccion nan a keda super contento y ta pa e motibo aki a dicidi haci’e na Holiday Inn caminda cu tin hopi mas luga pa acomoda e publico. E reaccion tabata espectacular. Hopi pashent a bin y vooral esnan cu a bin, algun di nan ta bin duna testimonio riba tur loke nan a experencia na Colombia, caminda cu nan a bin ta sufri di dolornan cronico cu no tabata laga nan ni cana, ni drumi y despues di e terapia inicial di 15 dia na Colombia, a cambia nan bida.
Algun di nan ta bay declara y e publico por a mira y sinti y por papia cu nan, tambe cu dr. Guerrero. Tambe por papia cu dr. Howell, cual ta un Arubiano, cu ta traha pa un tempo caba na Stemwell.
No tin problema di comunicacion, segun dr. Guerrero. Dr. Howell ta comunica naturalmente na Papiamento y dr. Guerrero mes por comunica tanto na Spaño como na Ingles. Instituto Stemwell tey pa sirbi y hiba un biaha mas bienestar y salud pa tur hende na Aruba.
Un encuentro interactivo
Manera ya indica, e encuentro lo ta di 7’or pa 9’or di anochi. Loke a cambia e biaha aki ta e metodologia. Nan lo mustra rapidamente e proceso pa esnan cu no conce y lo tuma mas tempo ricibiendo e preguntanan di tur hende cu ta bay tey presente. Loke nan lo bay haci cu nan lo bay skirbi e preguntanan y nan lo pasa dr. Guerrero. Di e manera aki tur pregunta por bay ta contesta na un manera cla, manera semper nan ta haci. Si tin algun duda, e dokter ta tuma su tempo despues di e encuentro, pa asina por haci algun pregunta adicional y entre e novedadnan cu tin, lo bay tin inscripcion directo e mesun anochi, pa e pashentnan cu en realidad cu kier bay tuma e tratamento, di e manera aki, e dia siguiente, tur esnan cu ta sigura nan cupo pa e tratamento, lo bay topa cu e dokter, caminda cu lo bay haci tur asesoria pa nan tratamento una bes cu nan a tuma e decision. No por perde e evento aki. Tin hopi sorpresa. Ta bay tin descuento, ta bay tin algun rifa di tratamento di algun cos hopi novedoso cu tin pa tur hende na Colombia.
Situacionnan presente
Dr. Guerrero a splica cu dentro di loke cu conoce na Aruba ta existi un problema di artrosis generalisa. E pashentnan mayor di 65 aña ta kehando di dolor den nan region lumbar, den heup, den rudia, den schouder pasobra ta un tema cu a detecta cu ta hopi presente den e poblacion di Caribe.
Riba esey a suma cu e alimentacion den algun caso, no ta esun miho. Di e manera aki ta loke kier instrui mehorando e alimentacion, mehorando e peso y naturalmente siña e pashentnan con nan por tin un calidad di bida.
E resto ta wordo haci na Colombia, cual ta e maneho di e lesion di e articulacionnan, e dolor. Si bo bin cu Colombia cu dolor, bo ta bin bek Aruba cu un sonrisa riba bo cara, pasobra lo bo no por kere cu a pasa asina tanto tempo sin por tin un bon calidad di bida, pasobra no a haci ningun tratamento y na Colombia, den solamente 15 dia, ta mehora minimo un 70 pa 80% e calidad di bida.
Instituto Stemwell tin hopi cos pa haci pasobra tin hopi pashent na Aruba cu por beneficia di e tratamento aki.
Invitacion
Asina ta, no perde e encuentro aki. Dialuna awo, dia 28 di october, pa 7’or di anochi, dr. Guerrero lo tey hunto cu su ekipo di Instituto Stemwell y tambe dr. Howell na Holiday Inn den Las Palmas Ballroom. Bin 15 minuut prome pa bo haya e miho luga. Entrada ta gratis


text:
CANADA – Un trahado di ambulance canades a atende un caso di accidente di auto fatal, sin sa cu tabata su propio yiu, debi na e heridanan grave e no a reconoce. E trahado a acudi na e yamada di e accidente, trata su yiu, y sigui cu su trabou y bay cas. Ta despues e la compronde cu e yiu tabata envolvi den e accidente y cu despues a a fayece a consecuencia di e heridanan ricibi. E yiu tabatin 17 aña.
MIAMI – Un ola tropical net west di Islanan di Cabo Verde ta produciendo yobidanan desorganisa y actividad di tormenta. Condicionan Ambiental ta pronostica pa ta conducive pa desaroyo gradual di e sistema. Y e por converti su mes den un depresion tropical den weekend of comienso di otro siman mientras cu ta move direccion West y posiblemente drenta Caribe. Chens pa desaroyo den 7 dia ta grandi, esta 70 porciento. No ta conoci ki efecto e por tin pa islanan ABC ainda.
NEW DELHI – India por lo pronto lo no otorga visa pa ciudadanonan Canades. E ta e ultimo paso den un problema diplomatico cu a surgi entre Canada y India, desde cu e premier di Canada a acusa India di ta posiblemente meti den un asesinato di un lider Sikh na Canada. E organisacion cu ta otorga visa, a bisa cu e servicio ta para, por lo pronto. India a alerta su ciudadanonan caba pa ta cuidadoso ora cu nan biaha pa Canada of si nan ta na Caanda aworaki. Supuestamente diplomaticonan Indio a keda menasa na Canada tambe segun India.
NEW YORK – Prijs di petrolio ta aumentando rapidamente y esaki tin efecto mundial grandi. Awe mainta e prijs di un bari di petrolio tabata na 95 dollar, cu ta e tarifa mas halto desde un aña. Tambe prijs na pompstacion ta aumentando. Siman pasa Aruba a conoce e prijs mas halto pa e aña aki pa e productonan petrolero manera gasolin y kerosin. Henter aña caba e prijs ta tambalea entre 75 y 85 dollar pa bari pero ultimo simanan e prijs a subi mas. Tin hopi demanda petrolio, y segun e agencia internacional petrolero, nunca antes tabatin asina hopi demanda pa petrolio cu den 2023. Ta trata di casi 102 miyon bari pa dia. E demanda halto ta debi cu economia Chines ta mehorando di e crisis di coronavirus. Y tin mas buelo, pa cual aeroliñanan mester di mas gasoline pa nan bula. Di otro banda, paisnan produciendo petrolio, a caba bisa cu nan ta bay frena e produccion y sigur te cu fin di e aña. Ta papia di paisnan manera Saudi Arabia y Rusia.
WASHINGTON – E 5 Mericano Irani cu a keda libera dialuna den un intercambio di prisoner, a yega Merca diamars mainta riba un aeropuerto militar na Washington Merca. Di e 5 Mericano, identidad di tres ta conoci. Ta trata di dos comerciante Siamak Namazi (51) yEmad Shargi (59) t activista di medio ambiente Morad Tahbaz (67). Namazi a keda deteni na 2015 opgepakt na Iran, y e otro dosnan na 2018. Tur tres a keda acusa di spionahe. Riba peticion di famia, e identidad di e otro dosnan a keda secreto. Ta varios luna di negosacion tabatin na y door di Qatar. Delegacionan di ambos pais tabata sinta den diferente hotel unda cu constantemente e mediadornan tabata negosha. Na 1980 Merca a kibra relacion cu Iran debi na e asunto di rehen den embahada Mericano na Teheran. Condicion pa e liberacion tabata cu Merca libera e fondo di 6 biyon dollar, pega riba un cuenta na Sur Korea. E intercambio tabata posibel despues cu e placa a keda transferi di Seoul pa cuentanan den e capital di Qatar, esta Doha.
CARACAS – Venezuela ta hopi interesa pa bira miembro di BRICS, e ekivalente di e grupo di paisnan mas poderoso di mundo, G7, cu paisnan manera Brasil, Rusia, India, China y Surafrica) y e banco nobo di desaroyo crea pa e grupo aki di pais.
MONTREAL – Aruba lo reemplasa su pasaporte cu credencial digital. Por lo menos asina portalnan internacional manera ‘contacto news di Paraguay’ ta raporta dialuna. E portal ta referi na informacion cu segun SITA, e proveedor di technologia di informacion pa industria aereo, y gobierno di Aruba siman cu a pasa na Montreal, a mustra e implementa cion exitoso di technologia di credencial digital vericable, eliminando e necesidad di cu pasaheronan mester mustra nan pasaporte fisico ora cu nan yega e isla. Cu e implementacion di e tecnologia aki, gobierno di Aruba ta spera pa verifica e identidad di e bishitante cu ta yega e isla, conviertiendo nan mes den e prome pais na mundo pa haci esaki. Ya na maart, pasaheronan ingresando Aruba, tabta por a solicita nan autorisacion di biahe mediante un proceso simplifica, cu tabata elimina e necesidad di ingresa informacion di documentonan di viahe riba papel, cu consentimento previo pa por comparti datonan desde nan telefon mobil incluyendo punto di contacto manera hotel y car rental. Noticiacla a tuma contacto cu director di imigracion di Aruba Andrew Hoo pa un reaccion, y e la keda di comunica bek, pero ainda no a haci esaki. Loke por a compronde si ta cu esnan cu a raporta e informacion, a simplifica e asunto hopi, pero cu ta trahando riba e proyecto aki si.


text:
E matrimonio forma pa e actornan Tom Hanks y Rita Wilson, a post un potret riba nan red social na Australia, unda nan ta den cuarentena despues di ser diagnostica cu COVID-19. Den e mensahe e pareha a afirma di ta bibando e periodo aki ‘one-day-at-a-time’. Cu tin cosnan cu nos tur por haci pa supera esaki y siguiendo e consehonan di e expertonan y pa cuida nos mes y otro hende.
Nan a gradici tur esunnan cu ta cuida nan hopi bon na Australia. “Nos tin COVID-19 y nos ta den aislamento, y nos no ta transmitiendo esaki na niun hende mas”, e actor a declara, cu e tabata na Australia pa prepara pa e filmacion di un pelicula riba Elvis Presley.
Di su banda, Rita Wilson a asisti na e programa di Today Extra, segun nan a splica den e espacio aki, e ekipo cu tabata den contacto estrecho cu e actriz a ser poni den cuarentena, entre nan e presentadornan. Wilson no tabatin sintomanan durante la grabacion. Tom Hanks su mensahe tabata acompaña pa un potret di e pareha, cu ta mustra cu nan ta relaha, bisti informal y cu un cap di baseball.


text:
Durante conferencia di fraccion di AVP den Parlamento, Parlamentario drs. Mervin Wyatt-Ras a trece padilanti cu e suministracion di vacuna na nos hendenan mester sosode fuera di politica. Wyatt-Ras por a tuma nota cu Prome Minister, minister di Salubridad y…
Duna nos Luz Berde
Danki na Bo sosten partido AVP por a sirbi Aruba durante añanan largo. Den periodo 2009-2017 nos a traha duro pa haci nos isla miho, mas bunita y mas solido. Nos a logra hopi. Pero tin hopi mas pa haci. E trabou cu nos a haci durante ultimo e periodo aki ainda ta visibel tur caminda: kilometernan di caminda a wordo construi y hopi mas a wordo reconstrui. Barionan y areanan publico cu tabata decai awe ta bunita y dushi pa biba y pasa tempo aden. E hospital nobo t’ey awor pa duna miho servicio na comercio y miho cuido na ciudadanonan. Scolnan cu tabata den mal estado a wordo reconstrui y a traha scolnan nobo. Cada un di e proyectonan aki a contribui na crea trabou y miho servicio. Nan ta embeyece nos pais y crea oportunidadnan nobo pa nos hendenan y nos economia.
Tuma contacto cu mi
- Avenida Alo Tromp 56 Oranjestad, Aruba
- +297 5830911
- Weg Sero Preto 9 San Nicolas, Aruba


text:
Notisia di polis di djaluna 11 di sèptèmber te ku djabièrnè 15 di sèptèmber 2023 // Politieberichten van maandag 11 september tot en met vrijdag 15 september 2023
Notisia di polis di djaluna 11 di sèptèmber te ku djabièrnè 15 di sèptèmber 2023
Trùk a bòltu
Riba djabièrnè 15 di sèptèmber, alrededor di 8.15 or di mainta, un trùk ku tabata transportá gasòil a bòltu na altura di Karpata. Kousa di e aksidente ainda ta deskonosí. A yama diferente partner di servisio pa tene e situashon bou di kòntròl. Ambulans a transportá e shofùr di e trùk pa hòspital pa kòntròl médiko. Polis a sera kaya pa tur tráfiko kaminda e aksidente a tuma lugá te ku un próksimo aviso.
Detenshon maltrato ku arma
Alrededor di 3 or di mardugá riba djabièrnè 15 di sèptèmber, ‘meldkamer’ sentral a risibí notifikashon tokante un bringamentu na un establesimentu di hóreka situá na Kaya Grandi. Na yegada di e patruya, tabatin hopi hende pará pafó i tabata mustra ku e bringamentu a terminá. Aki tabatin un hòmber heridá despues ku probablemente e sospechoso a maltrat’é ku un bòter.
Algun ratu despues atrobe a start un bringamentu kaminda e sospechoso enbolbí den e promé bringamentu, a kuminsá bringa ku un otro hòmber. E agentenan a haña nan obligá di hasi uzo di nan ‘pepperspray’ pa para e bringamentu. Na e sitio a detené un hòmber di inisial L.J.A.A. di 21 aña di edat pa maltrato i maltrato ku un arma. Ambulans a transportá e víktima ku a resultá herida pa hòspital pa tratamentu médiko.
Aksidente entre outo i baiskel
Riba djaweps 14 di sèptèmber, alrededor di 10 or di anochi, meldkamer’ sentral a risibí notifikashon tokante un aksidente entre un outo i un baiskel riba Kaya Korona. Shofùr di e outo a deklará ku e tabata koriendo direkshon nort riba Kaya Korona i e vehíkulo ku tabata kore su dilanti a lora na man drechi. Na e momentu ei, diripiente el a mira un baiskel su dilanti. E baiskel no tabatin lus. E shofùr a purba wanta brek, pero a dal e siklista. Pa e motibu aki e siklista a resultá heridá. Personal di ambulans a atendé ku e víktima na e sitio mes.
Pikòp na kandela
Alrededor di 02.30 or di atardi riba djaweps 14 di sèptèmber, ‘meldkamer’ sentral a risibí notifikashon tokante un outo na kandela na un kas situá na Kaya Lelie. Na yegada di patruya a topa ku un pikòp stashoná bou di un dak den kurá di e kas i e habitantenan mes a logra paga e kandela kaba. Pero esaki a pèrkurá pa molèster di un kantidat di huma. Brantwer a bini na e sitio pa terminá e trabounan i a pèrkurá pa tur kos tabata bou di kòntròl. No tabatin herido. E vehíkulo i parti di e dak ku e outo tabata pará bou di dje, a haña daño dor di e kandela. Brantwer i e deportamentu di investigashon forénsiko di KPCN a hasi un investigashon mas aleu pa saka’fó kousa di e kandela. For di e investigashon a resultá ku aparatonan ku tabatin bateria ku a keda den e outo, a kousa e kandela probablemente despues ku nan a keinta dor di kayente di solo.
Kuerpo Polisial Hulanda Karibense(KPCN) i Kuerpo di Bombero Hulanda Karibense(BKCN) ta hasi un yamada na doñonan di vehíkulo pa tuma medidanan preventivo relashoná ku e kayente ku tin. No laga ophetonan eksplosivo i peligroso keda den outo manera laiter, bleki di limonada, aparatonan ku ta uza bateria, barí di kombustibel òf produktonan inflamabel. Aparte di esaki, laga bo bentana di outo na un skref habrí i stashoná bo outo mas tantu posibel den sombra òf protehá si ta posibel bo winshil ku un tapasolo.
Aksidente
Riba djaweps 14 di sèptèmber, alrededor di 12 or di mèrdia, un aksidente a tuma lugá riba Kaya Nikiboko Sùit. Un outo a dal den kurá di un kas. E shofùr a deklará ku el a haña problema ku klùch. Pa e motibu aki el a resultá heridá i ambulans a transport’é pa hòspital pa tratamentu médiko.
Outo na kandela
Alrededor di 12.30 or di mardugá riba djaweps 14 di sèptèmber, ‘meldkamer’ sentral a risibí notifikashon tokante un outo ku tabata na kandela dilanti di un kas situá na Kaya Hulanda. Ta trata di e mesun adrès kaminda djaluna 11 di sèptèmber tabatin dos outo na kandela. Brantwer a bin na e sitio i a paga e kandela. No tabatin herido. Polis a konfiská algun artíkulo pa investigashon. Ta investigando e kaso.
Si bo a mira òf tende algu ku por yuda ku e investigashon, e ora ei bo por mèldu esaki via 715 8000 òf via di e liña di tep anónimo 9310.
Aksidente entre dos vehíkulo
Riba djárason 13 di sèptèmber, alrededor di 12 or di mèrdia, un aksidente a tuma lugá riba Kaya Amsterdam. Pa motibu deskonosí, un outo i un SUV a dal den otro. Ambulans a transportá shofùr di e outo pa hòspital pa tratamentu médiko i e personal di ambulans a atendé ku shofùr di e SUV na e sitio mes. A sera e kaya un ratu pa CRS por a hasi nan trabou. Despues a habri e kaya bèk.
Diferente prosèsferbal pa violashon den tráfiko
Riba djaweps 14 di sèptèmber, alrededor di 09.45 or di anochi a para un pikòp na Kaya Gepi pa un kòntròl rutinario. Durante e kòntròl, e shofùr no por a mustra papelnan di seguro bálido. Pa e motibu aki el a haña un prosèsferbal.
Alrededor di 06.30 or di anochi a para un skuter ku dos persona riba Kaya International. E shofùr tabatin su reibeweis i hèlm na òrdu pero e no por a mustra su dokumentunan di seguro. Pa e motibu aki el a haña un prosèsferbal.
Riba djaweps 14 di sèptèmber, alrededor di 2 or di mèrdia, a para un outo riba Kaya C.E.B. Hellmund. E shofùr a pasa den un kaya ku tabata será. Pa e motibu aki el a haña un prosèsferbal.
Riba djárason 13 di sèptèmber, alrededor di 10 or di anochi, un patruya a spòt un outo ku un lus di dilanti defekto riba Kaya Industria. A duna e shofùr señal pa para pa un kòntròl. Despues di un kòntròl mas aleu a resultá ku e shofùr tabata menor di edat i tabata manehá di e manera ei sin reibeweis. Pa e motibu aki el a haña un prosèsferbal. Un konosí a presentá na e sitio ku un reibeweis bálido i a bai ku vehíkulo.
Den oranan di atardi riba djárason 13 di sèptèmber a duna dos shofùr un prosèsferbal. E promé shofùr tabata enbolbí den un aksidente entre dos outo riba Kaya Grandi. El a haña un prosèsferbal pa manehá sin seguro bálido i sin reibeweis bálido. E di dos shofùr tabata enbolbí den un aksidente entre dos outo riba Kaya Gobernador N. Debrot. El a haña un prosèsferbal pa manehá sin seguro bálido.
Den oranan di anochi riba djamars 12 di sèptèmber a para un outo na Kaya Gepi despues ku un patruya a spòt e vehíkulo ku un lus di dilanti defekto. Despues di un kòntròl mas aleu a resultá ku e shofùr no tabata disponé di un reibeweis bálido ni seguro bálido. El a haña un prosèsferbal pa ámbos infrakshon i un atvertensia pa e lus di dilanti defekto.
Alrededor di 7.45 or di anochi riba djaluna 11 di sèptèmber a para shofùr di un skuter riba Kaya Nikiboko Sùit. E shofùr no tabatin un hèlm adekuá bistí. Despues di un kòntròl mas aleu e shofùr no por a mustra dokumentonan di seguro bálido. El a haña un prosèsferbal pa esaki i a bai ku e skuter warda di polis.
Aksidente den kadena
Alrededor di 4.30 or di atardi riba djaluna 11 di sèptèmber un aksidente den kadena entre tres vehíkulo a tuma lugá riba Kaya Korona. E vehíkulonan a dal tras di otro. Pasahero di un di e outonan enbolbí a resultá levemente heridá. Personal di ambulans a hasi un chekeo médiko na e sitio.
Bo a mira algu sospechoso? Yama 911/112 òf e liña di tep anónimo 9310.
Politieberichten van maandag 11 september tot en met vrijdag 15 september 2023
Vrachtwagen over de kop
Op vrijdag 15 september, rond 08:15 uur, ging een vrachtwagen die dieselolie vervoerd over de kop ter hoogte van Karpata. De oorzaak van het ongeluk is nog onbekend. Verschillende diensten zijn ter plaatse geroepen om de situatie onder controle te houden. De bestuurder werd met de ambulance naar het ziekenhuis gebracht voor een medische controle. De weg waar het ongeluk had plaatsgevonden werd door de politie tot nader order afgesloten voor het verkeer.
Aanhouding mishandeling met een wapen 2023010747
Rond 03:00 uur op vrijdag 15 september, kreeg de centrale meldkamer melding over een vechtpartij bij een horecagelegenheid aan de Kaya Grandi. Toen de patrouille arriveerde, waren veel mensen buiten en leek de vechtpartij te zijn beëindigd. Er was hier wel een gewonde man die vermoedelijk door de verdachte met een fles werd mishandeld.
Iets later ontstond er weer een vechtpartij waarbij de verdachte van de eerste vechtpartij met een andere man ging vechten. De agenten voelden zich genoodzaakt hun pepperspray te gebruiken om de vechtpartij te stoppen. Ter plaatse werd een 21-jarige man met initialen L.J.A.A. aangehouden voor mishandeling en mishandeling met een wapen. Het slachtoffer die gewond was geraakt werd met de ambulance naar het ziekenhuis gebracht voor medische behandeling.
Aanrijding auto en fiets
Op donderdag 14 september, omstreeks 22:00 uur, kreeg de centrale meldkamer melding van een aanrijding tussen een auto en een fiets op de Kaya Korona. De bestuurder van de auto verklaarde dat hij in noordelijke richting reed op de Kaya Korona en dat het voertuig voor hem naar rechts was afgeslagen. Op dat moment, zag hij plotseling een fiets voor hem. De fiets had geen verlichting. De bestuurder probeerde te remmen maar reed de fietser toch aan. Hierdoor raakte de fietser gewond. De fietser werd ter plaatse door het ambulance personeel behandeld.
Pick-up in brand
Omstreeks 14.30 uur op donderdag 14 september heeft de centrale meldkamer melding gekregen van een auto in brand bij een woning op de Kaya Lelie. Nadat de patrouille ter plaatse is gekomen, stond de auto onder een afdak op de erf van het huis geparkeerd en de inwoners hadden het vuur al geblust, maar er was nog steeds veel last van rook. De brandweer kwam ter plaatse om de werkzaamheden af te ronden en ervoor te zorgen dat alles onder controle was. Er waren geen gewonden. Het voertuig en een deel van het afdak waar de auto onder stond hebben schade opgelopen door de brand. De brandweer en de Forensische Opsporingsdienst van het KPCN hebben verder onderzoek gedaan naar de oorzaak van de brand. Uit het onderzoek blijkt dat de brand is veroorzaakt door apparatuur met accu’s die in de auto zijn gebleven en vervolgens vermoedelijk door de zon zijn oververhit geraakt.
Het Korps Politie Caribisch Nederland en het Brandweerkorps Caribisch Nederland roepen voertuigeigenaren op om preventieve maatregelen te nemen in deze hitte. Laat geen explosiegevaarlijke voorwerpen in de auto achter zoals aanstekers, frisdrankblikjes, apparatuur met accu’s, vat brandstof of brandbare stoffen. Bovendien, laat uw autoruiten op een kiertje open voor in het geval van gasontsnapping. Parkeer uw auto zo veel mogelijk in de schaduw of bedek indien mogelijk uw voorruit met zonneschermen.
Aanrijding
Rond 12:00 uur op donderdag 14 september, vond een eenzijdige aanrijding plaats op de Kaya Nikiboko Zuid. Een auto reed tegen de muur van een woning. De bestuurder verklaarde dat ze problemen had met de koppeling van de auto. Zij raakte hierdoor gewond en werd met de ambulance naar het ziekenhuis gebracht voor medische behandeling.
Auto in brand
Rond 00:30 uur op donderdag 14 september, kreeg de centrale meldkamer melding van een auto die in brand stond bij een woning gelegen aan de Kaya Hulanda. Het betreft hetzelfde adres waar op maandag 11 september twee auto’s in brand stonden. De brandweer kwam ter plaatse en bluste de brand. Er raakte niemand gewond. De politie heeft enkele artikelen in beslag genomen voor het onderzoek. Onderzoek in de zaak loopt.
Heeft u iets gezien of gehoord, wat het onderzoek verder zou kunnen helpen? U kunt dit melden via 715 8000 of anoniem via de anonieme tip lijn, 9310.
Aanrijding tussen twee voertuigen
Op woensdag 13 september, rond 12:00 uur vond een aanrijding plaats op de Kaya Amsterdam. Door onbekende oorzaak kwamen een auto en een SUV met elkaar in botsing. De bestuurder van de auto werd met de ambulance naar het ziekenhuis gebracht voor medische behandeling en de bestuurder van de SUV is ter plaatse behandeld door de ambulancepersoneel. De weg werd kort afgesloten zodat CRS hun werkzaamheden konden uitvoeren. Hierna werd de weg weer vrijgemaakt.
Bekeuringen voor verkeersovertredingen
Op donderdag 14 september, omstreeks 21:45 uur is een pick-up gestopt op de Kaya Gepi voor een routinecontrole. Tijdens de controle kon de bestuurder geen geldig verzekeringspapieren tonen. De bestuurder is hiervoor bekeurd.
Omstreeks 18:30 uur is een scooter met twee personen gestopt op de Kaya Internashonal. De bestuurder had zijn rijbewijs en helm in orde maar kon zijn verzekeringsdocumenten niet tonen. De bestuurder is hiervoor bekeurd.
Op donderdag 14 september, omstreeks 14:00 uur, is een auto gestopt op de Kaya C.E.B. Hellmund. De bestuurder reed door een gesloten straat. Hij kreeg hierdoor een proces-verbaal. De bestuurder is hiervoor bekeurd.
Omstreeks 22.00 uur op woensdag 13 september werd een auto met een defecte koplamp opgemerkt door een patrouille op de Kaya Industria. Er is een stopteken gegeven aan de bestuurder voor een controle. Bij nadere controle bleek de bestuurder minderjarig te zijn en reed aldus zonder rijbewijs. Voor deze reden is de bestuurder bekeurd. Een bekende van de bestuurder is met een geldig rijbewijs ter plaatse gekomen en nam de voertuig mee.
In de middaguren op woensdag 13 september zijn twee bestuurders bekeurd. De eerste was betrokken bij een aanrijding tussen twee auto’s op de Kaya Grandi en is bekeurd voor het rijden zonder verzekering en zonder een geldig rijbewijs. De tweede bestuurder was betrokken bij een aanrijding tussen twee auto’s op de Kaya Gobernador N. Debrot en is bekeurd voor het rijden zonder verzekering.
In de avonduren op dinsdag 12 september is een auto gestopt op de Kaya Gepi nadat het voertuig met een defecte koplamp door een patrouille werd opgemerkt. Bij nader controle bleek de bestuurder niet in bezit te zijn van een geldig rijbewijs en ook geen geldige verzekering. De bestuurder is voor beide overtredingen bekeurd en kreeg een waarschuwing voor de defecte koplamp.
Omstreeks 19:45 uur op maandag 11 september is een bestuurder van een scooter gestopt op de Kaya Nikiboko Zuid. De bestuurder had geen passende helm op. Bij nadere controle kon de bestuurder geen geldige verzekeringsdocumenten tonen. De bestuurder is hiervoor bekeurd en de scooter werd naar het politiebureau gebracht ter bewaring.
Ketting botsing
Rond 16:30 op maandag 11 september vond een kettingbotsing tussen drie voertuigen plaats op de Kaya Korona. De voertuigen botsten achter elkaar. De mede inzittende van één van de auto’s die betrokken was, raakte licht gewond en is ter plaatse behandeld door het ambulancepersoneel.
Heeft u iets verdachts gezien? Bel 911/112 of de anonieme tip lijn 9310.


text:
Kralendijk – Boneiru tin tres habitante pekuliar aserka. Desde korto Rambo, Ricky i Reggie ta na nos isla. Resientemente e tres chubatunan aki a yega ku KLM for di Hulanda.
E tres chubatunan for di Hulanda ta di rasa Boergoat i nan ta 3,5 luna bieu. Na luna di novèmber e chubatunan ta sufisiente grandi pa hasi uso di nan i e ora ei e programa di mehorashon di rasa por kuminsá.
Kada chubatu ta haña un propio stal kaminda por pone 10 kabritu tambe serka dje pa dèk. Kunukeronan por hiba nan mihó kabritunan muhé na Servisio di Agrikultura, Krio di Bestia i Peska (LVV). E kastamentu lo produsí bunita lamchi, ku por mata dentro di seis luna. E bentaha pa e kunukeronan ta ku por pidi un mihó preis pa karni di lamchi.
Profeshonalisashon
Esaki ta un proyekto di Profeshonalisashon di Krio di Kabritu den koperashon ku Servisio di Agrikultura, Krio di Bestia i Peska (LVV). E proyekto ke ofresé un futuro nobo na krio di kabritu. Investigadónan di Universidat di Wageningen a traha un plan di aserkamentu. E meta ta pa krea un situashon kaminda ámbos partido por saka bentaha pa medio di kombiná ekonomia i ekologia: fortifikashon di krio di kabritu i tur kabritu den kurá. Pa logra fortifikashon di krio di kabritu ta hasi esfuerso pa realisá renobashon di matadero, produkshon di kuminda pa bestia, mehorashon di rasa, produkshon di karni di lamchi, maneho di kabritu i siguridat.


text:
…Un total di 151 mion florin a keda generá…
WILLEMSTAD- 1 di aprel 2016 – Sifranan preliminar kolektá pa Ofisina di Turismo di Kòrsou (CTB) ta indiká ku pa luna di febrüari 2016 a registrá un kresementu di 4% kompará ku febrüari 2015. Un total di 41.106 turista di estadia a keda registrá ku ta 1.558 turista mas kompará ku febrüari aña pasa kaminda un kantidat di 39.548 turista a bishitá Kòrsou.
E énfasis ta riba merkado di Europa ku un kresementu sólido di dòbel sifra. Europa a krese ku 14% na febrüari 2016 ku un total di 19.278 turista di estadia. Hulanda, e pais ku mas a kontribuí na e kresementu aki ta representá 35% di e total di turista ku a bishita Kòrsou na febrüari 2016. Un kresementu di 12% a keda registrá for di Hulanda ku den sifranan apsoluto ta 14.431 turista di estadia. Alemania tambe ta prestando di forma ekselente, registrando kresementu di 11% ku un total di 1.814 turista den luna di febrüari. Aña pasa e kantidat aki tabata 1.627.
E region di Nort Amérika a registrá un kresementu di 7%. Un total di 8.868 turista a keda registrá kual ta 22% di e total di turistanan ku a bishita nos pais den luna di febrüari. Despues ku for di aña pasa ta registrando kresementu di dos sifra for di Estado Unídos, e luna aki por nota un bahada leve di 1%. Ya kaba CTB huntu ku sektor priva ta preparando programanan di merkadeo pa e periodo abou di turismo kual ta luna di mei i yüni. For di Canada a registrá un total di 3.160 turista di estadia kual ta un kresementu di 26%. E esfuersonan kontinuo di merkadeo den Canada ta mustrando nos e resultado positivo aki. E prestashon positivo di e merkado aki ta sigui yena nos ku hopi satisfakshon.
Turismo di estadia for di region Karibe na luna di febrüari a krese ku dòbel sifra ku un kresementu di 24%. Un total di 2.433 turista di estadia a keda registrá. Aruba a krese ku 23% kual ta representá un total di 1.042 arubiano. Mayoria turista for di Aruba a bishitá Kòrsou riba djaluna 8 i djamars 9 di febrüari. Esakinan ta e dianan ku mayoria a bini pa eksperensia Kòrsou su Karnaval di despedida. For di Trinidad i Tobago nos a risibí 590 turista ku ta un oumento di 49%.
Region di Sur Amérika a registrá un bahada di 17% na febrüari ku un total di 9.522 turista di estadia kompará ku 11.471 na 2015. Venezuela a konosé un bahada di 24% ku un total di 6.126 turista di estadia. Colombia a krese ku 44% na febrüari ku 980 turista. Eliminashon di visa i e esfuersonan di merkadeo ta dunando resultado. Brazil i Sürnam a konosé un bahada di respektivamente 34% i 11%. Tur dos pais ta pasando den un reseshon ekonómiko na e momentunan aki.
Sifranan promé dos lunanan di aña: kantidat di anochi, akomodashon i impakto ekonómiko
E promé dos lunanan di aña 2016 ta mustrando un kresementu leve di 1%. E kresementu aki por keda atribuí na e region di Europa, Nort Amérika i Karibe. E regionnan aki a krese ku respektivamente 11%, 9% i 5%. Region di Sur Amérika a konosé un bahada registrando 21% ménos turista den e dos promé lunanan di 2016. E kantidat di anochi ku e turistanan a keda nos pais e promé dos lunanan di 2016 ta mustra un bahada di 9%. Sifranan preliminar ta mustra un total di 671.316
anochi. Aña pasa e kantidat tabata 737.041. E region di Nort Amérika a registrá kresementu di 3%. Un total di 122.549 anochi a keda registrá. E kantidat di anochi ku e turista for di Europa a keda nos
pais a konosé un subida di 1% kual ta 404.967 den sifranan apsoluto. Sur Amérika i Karibe a registrá un bahada di respektivamente 39% i 8%.
For di e karchinan di embarkashon i desembarkashon por konstatá ku 64% (53.287 turista) di e kantidat total di turista di estadia a keda na un akomodashon registrá. E repartishon ta lo siguiente: hotèl di mas ku 150 kamber (28%), hotèl ku ménos ku 150 kamber (12%) bùngalo (18%), i apartamentu (7%). E kantidat di turista ku a keda na un akomodashon no registrá ta 29.514. Esaki ta representá 36% di e kantidat total di turista di estadia. Akomodashonnan no registrá ta akomodashonnan ku no ta aparesé den CTB su sistema di dato.
Hasiendo uso di e modelo ‘Turistika’, CTB huntu ku MEO a kalkulá ku durante e promé dos lunanan di 2016, sektor di turismo a generá un impakto direkto di 151 mion florin pa nos ekonomia lokal. Aña pasá e montante generá tabata 145 mion florin. E tabèl ta mustra e montante generá di e dos promé lunanan di aña 2016 kompará ku e mesun periodo na aña 2015.
Fuente: Modelo ‘Turistika’ di MEO i CTB – Mion florin (x1000)
Siman Santu i pronóstiko luna di mart 2016
CTB ta raportá un kresementu preliminar di 9% den turismo di estadia durante e temporada di Siman Santu 2016. Un komparashon di Siman Santu 2016 i Siman Santu 2015 ta mustra un kresementu di sigur 978 turista adishonal. E periodo ku a keda kalkulá ta kubri un total di 8 dia kuminsando na e djaluna promé ku e dianan liber i terminando di dos dia di Pasku di Resurekshon. Aña pasa 11.020 turista di estadia a keda registrá durante e periodo menshoná, miéntras e aña aki e total ta 11.998. Despues ku prosesá e karchinan por indiká e orígen di e turistanan.
E sifranan preliminar ta mustra klaramente ku Venezuela pa luna di mart 2016 lo registrá sifranan positivo. Ta sigur ku nos lo bai konosé un kresementu di dòbel sifra pa loke ta trata e kantidat total di turista di estadia pa luna di mart 2016.


text:
Paul McCartney
Sir James Paul McCartney, MBE (n . 18 di yüni 1942 na Liverpool) ta un musikó, kantante i kompositor ingles. Formalmente di e banda The Beatles (1960–1970) i Wings (1971–1981), McCartney ta un di e kantoutornan mas eksitoso den historia di musika popular, segun Guinness World Records.
McCartney a haña fama internashonal komo miembro di The Beatles, huntu ku John Lennon, George Harrison i Ringo Starr. McCartney i Lennon huntu a forma un di e partnershipnan mas famoso di mundu anto a skirbi un di e kantikanan mas konosi den historia di Rock. Despues di a bai for di The Beatles, McCartney a lansá un karera komo solista i a forma e banda Wings ku su prome kasá, Linda McCartney (neé Eastman) i kantante Denny Laine. McCartney ta aparese riba lista den e buki di Guinness komo "e musiko i kompositora ku mas eksitoso den historia di musika popular, ku 60 disko sertifika "Gold" anto benta di 100 míon single na Inglatera.


text:
KRALENDIJK – Sinku Boneriano mòslim i nan famia ta forma parti di e komunidat mòslim na Boneiru. Bonerianonan ta kurioso pa sa di e religion islam. Tin pregunta ora un Boneriano kombertí i bira mòslim. “Komo Boneriano mòslem ora bo papia ku famia tokante islam, nan wowo ta habri i nan tende loke nan no tabata sa”, segun Masoud Libiee.
Kasi shet’or riba un anochi komun den siman durante ramadan, algun hende hòmber ta drenta e moské Bonaire Islamic Center. Denter di poko lo kuminsá iftar, ora ku mòslem ta kibra ku e yuna durante ramadan. Despues di resamentu bou di guia di imam El Houssein Essabir, tur mòslim ta sinta na mesa huntu pa kuminsá ku iftar.
Reportahe tokante Boneriano mòslem
Aseptashon
Mas o ménos shen famia na Boneiru ta mòslem. Tambe e Bonerianonan Masoud Libiee i Muhammad Amin Nicolaas. Despues di resamentu nan tambe ta djòin na mesa. Libiee ta mas ku binti aña mòslem. El a kustumbrá ku ramadan. Libiee no ta haña ku ta difísil pa ta un mòslem lokal. “E aseptashon no tabata difísil. Ora mi ta papia tokante religion ku famia ku no ta islámiko, nan wowo ta habri i nan ta tende loke nan no tabata sa. Hopi bia ta ora un hende no sa algu, e no por reakshoná i papia tokante di dje.”
Kontrali na e temporada largu ku Libiee ta mòslim, Muhammad Amin Nicolaas ta solamente dos aña i mei mòslim. Nicolaas ta bisa ku el a tende reakshonnan bastante chistoso ora el a kombertí na e religion di islam. “Tin a bisa ku mi a bira mòslem pasobra mi por kasa ku mas muhé òf pasobra mi ta terorista. Pero poko poko nan a kuminsá komprondé I ke sa mas di e religion islam.” Nicolaas tambe ta haña ku komo yu di tera, otro Boneirano ta aserk’é mas lihé pa papia tokante islam. “Tòg nan ta habrí pa e religion.”
Outor Belkis Osepa


text:
Un reakshon alérgiko ta un reakshon violento di e kurpa riba un supstansha ku normal no ta forma un peliger p’é. E supstansha ku ta kousa un reakshon alérgiko ta yama un alérgeno. Alérgeno bo ta haña den airu, kuminda, remedinan, venenu di insektonan, pero també den produktonan pa kuido di kurpa òf perfume.
Bo ta hasi e tèst di kueru pa wak ku bo ta sensibel pa sierto alérgenonan. Dor di inyektá alérgenonan nèt bou di bo kueru, bo por kousa un reakson alérgiko chikí. Si bo ta sensibel pa un alérgeno, por mira un hinchá después di 15 pa 20 minüt ku un área korá rondó di dje.
Ta inyektá un tiki (0,03 ml) líkido ku alérgenonan nèt bou di bo kueru. Prinsipalmente ta hasi e tèst pa wak si un persona tin un alergia pa remedi, venenu di insekto i pa supstanshanan ku e por inhalá.
Si bo ta sensibel pa un alérgeno, por mira un hinchá ku un área korá rondó di dje. E por grawatá. Ta dura 1 pa 2 ora pa e hinchá kita. Si e reakshon ta mas severo un hinchá por bini bèk riba mes un lugá después di 6 ora i ta disparsé su siguiente dia. Un reakson alérgiko hopi fuerte di henter bo kurpa no lo tuma lugá kasi nunka, dor ku ta inyektá solamente un kantidat chikitu di un alérgeno. A kaso bo ta sinti bo mester tosa, nister, haña wowo kòrá ku ta grawatá, òf ta bira hanshá, mester atvertí e laborant pa dòkter por duna bo remedi.
Si bo sa kai flou ora ta prek sanger, avisá adelantá pa nan buta bo drumi riba e kama di saminashon promé ku ta kuminsá hasi e tèst.
Ora e tèst a kaba, bo por sigi bo aktividatnan normal.
Remedi pa alergia: Montelukast, Singular
Remedi kontra malesa di moveshon: Cinnarizine
Remedi kontra biramentu di kabes: Betasere


text:
SETAR ta orguyoso pa anuncia reapertura di Teleshop Palm Beach cu un edificio completamente nobo y cu diseño moderno. E Teleshop Palm Beach ta remodela den e estilo nobo di SETAR cu un diseño cu ta refleha e naturalesa di nos isla y e simbolo di SETAR como nos compania nacional di telecomunicacion.
Clientenan cu bishita e Teleshop por haci uzo di nos “Self-Service Kiosk” pa paga nan recibo of recarga un cuenta prepaid na un forma rapido of tuma asiento pa wordo atendi pa un di nos representantenan.
E Teleshop lo brinda clientenan un experiencia nobo y moderno. Lo tin un area di “touch & feel”, unda clientenan por experiencia y tambe wak lo ultimo den celular y acesorionan cu tin na benta. Tambe lo tin un area caminda clientenan por wak television confortablemente mientras ta warda pa wordo atendi y un sofa ekipa cu outlet pa recarga devices y un helpdesk pa asisti clientenan. Ademas bandi di e edificio nobo construi, e edificio bieu di e Teleshop lo bira un cafe unda clientenan por sinta pa come y bebe algo. Tur esaki y mucho mas den un forma innovativo cu ta unico na Aruba.
Despues di un periodo di trabou di construccion, Teleshop Palm Beach ta cla pa brinda nos clientenan servicio. Teleshop Palm Beach ta habri su porta pa publico diamars 26 di april 2022. Alabes, SETAR ta informa cu Teleshop Seroe Blanco a cera definitivamente pa publico desde 25 di april 2022. Clientenan por bishita cualkier di nos Teleshopnan rond di nos isla pa tur servicio.
SETAR ta invita Aruba completo, en especial e pueblo di Noord, pa pasa admira su Teleshop nobo cu ta habri di dialuna pa diasabra di 9.00 am te cu 5.30 pm.


text:
Un kandela grandi ta un insendio ku ta desaroyá su mes sin kontròl.
Promé ku un kandela grandi:
- Sòru pa bo ta na altura di e plan di evakuashon na bo trabou òf di otro edifisionan kaminda bo ta frekuentá. Si no tin un plan di emergensia pa e edifisio kaminda bo ta traha, tuma kontakto ku outoridatnan di brantwer pa traha huntu ku bo koleganan riba un plan.
Durante un kandela grandi:
- Brinda ayudo na mucha i hende ku no por yuda nan mes i sali ku nan mas lihé posibel for di e edifisio
- Si bo no por mira bon mas dor di e huma trata di keda serka di suela
- Muha algun pida paña pa pone dilanti nanishi i boka
- Sera tur bentana ku porta tras di bo
- Yama 911 si brantwer no ta avisá ainda
- No usa left. Trapi ta mas sigur.
- Bo no por bandoná e edifisio mas? Bai para den un bentana ku ta tira pa kaya di moda ku brantwer por mira bo
- Nunka bai bèk den un edifisio ku ta na kandela
Kandela grandi na Kòrsou
Kiko bo mes por hasi


text:
Tag Archives: control medico
Dokternan di SVb a Ricibi Diploma di Specialista den Salud Ocupacional
Diabierna 29 di november directeur di SVb den presencia di miembronan di Raad van Toezicht & Advies SVb, Minister di Salubridad Publico Sr. Dangui Oduber ademas coleganan di SVb a presenta na Hyatt Place, unda 7 dokter di SVb a ricibi nan diploma di Specialista den Salud Ocupacional (Arts voor Arbeid & Gezondheid Aruba). Esaki ta un primicio, unda pa prome biaha na Aruba ta otorga un diploma di educacion profesional di specialisacion den ramo di medicina.
Minister ademas directeur a splica cu e proceso aki tabata un largo, pero cu na final SVb awo y den futuro lo sigui saca probecho di e estudio aki, cual sigur lo continua cu graduadonan nobo otro aña caba. Asina na Aruba mes SVb ta aporta na e profesionalisacion di nos mediconan na Aruba, cu anterior kizas no por a specialisa nan mes den e ramo aki na Aruba, pero mester a bay Hulanda pa por a ricibi e estudio aki. E estudio aki ta un iniciativa di SVb cu a logra esaki den cooperaciobn cu e instituto Hulandes NSPOH (Netherlands School of Public and Occupational Health).
SVb ta felicita tur nos coleganan dokter kende a sacrifica hopi di nan tempo pa por a finalisa e estudio aki, cual nan a inicia na aña 2016 caba. Un pabien grandi ta bay na nos 7 dokternan cu a gradua awe como Specialista den Medicina Ocupacional: Dr. Christian Mejia, Dr. Viviana Bustos, Dr. Melissa de Cuba, Dr. Flavia Pinedo, Dr. Guaicaipuro Jimenez, Dr. Miguel Genser y Dr. Myron Genser.
Diabierna no tin Control Medico pa Trahado Publico na SVb
Cu excepcion pa esnan cu tin afspraak caba Pa motibo di actividadnan interno diabierna awo 27 di september no tin control medico pa trahadonan publico (ambtenaar of gelijkgestelden). Esnan cu tin un afspraak caba si lo ricibi nan control na e mesun orario cu e afspraak ta poni. Ambtenaar of Gelijkgestelden pues cu lo mester… Mas Informacion
Control Empleado Publico ta muda di SVb Eagle pa Sun Plaza
Entrante diabierna 30 november 2018 Empleadonan Publico cu tabata ricibi control na Van Leeuwenhoekstraat (Ex-BGD), ta bay ricibi control medico na nos sucursal nobo situa den Sun Plaza, Lloyd G. Smith Blvd 160. Nos dokter di control ta situa unda antes tabata consultoria di dr. Lily Beke na Sun Plaza, na e parti abao meimei… Mas Informacion
SVb a Introduci Opleiding tot Arts voor Arbeid en Gezondheid Aruba
Despues di preparacion pa algo mas cu dos aña, Banco di Seguro Social di Aruba SVb ta duna inicio na un proyecto unico pa nos organisacion. Diahuebs 18 di januari 2018 den Aula di Universidad di Aruba a tuma luga e ceremonia cu a duna inicio na e estudio di specialisacion pa dokternan general cu ta trahando na SVb, Opleiding tot Arts voor Arbeid en Gezondheid Aruba (AAGA). E estudio aki a bira posibel danki na e cooperacion di The Netherlands School for Public and Occupational Health (NSPOH).
Desde 2009 e cuerpo medico na SVb a amplia y na 2015 a mira e necesidad atrobe pa ofrece e dokternan pa sigui cu un estudio specialisa. Pa esaki SVb Aruba aserca dr. Harrie Veneman, ex-hefe di e departamento medico na SVb kende actualmente ta traha na NSPOH. Hunto cu dr. Veneman a dicidi di asumi e reto di inverti den esaki y NSPOH di nan banda a desaroya un programa pa un estudio di specialisacion, adapta na e realidad di Aruba, garantisando e calidad pa cual NSPOH ta conoci p’e.
SVb ta encarga cu dos ley hopi importante pa trahadonan den sector priva. Esaki nan ta e leynan di seguro di malesa y seguro di accidente di trabao. E leynan aki ta otorga un trahador segura e derecho riba compensacion di su sueldo den caso di malesa of accidente di trabao. Esaki ta trece cune cu SVb mester determina si e trahador segura tin un malesa of a sufre un accidente di trabao cu ta strobe di haci su trabao. E staf medico di SVb ta e unico profesionalnan autorisa pa e dos leynan pa determina si un persona tin derecho of no riba compensacion y pa cuanto tempo. Actualmente e staf medico aki ta forma pa dokternan general, dokternan di seguro y dokternan di empresa. E ultimo dosnan aki ta dokternan specialisa. Cu inicio di e specialisacion aki SVb ta brinda henter su staf medico e oportunidad pa specialisa nan mes den e campo di medicina social, e ramo di medicina cu ta studia e relacion entre salud y trabao.
Despues di un periodo largo di preparacion, unda dr. Ron Bieze, hefe di departamento di Labor y Salud na SVb, a hunga un papel importante, na augustus aña pasa e programa a keda aproba pa gerencia di NSPOH y na september SVb a firma e contract cu NSPOH. Asina cu orguyo SVb a presenta e grupo di dokter cu lo specialisa, kendenan ta dr. Christian Mejia, dr. Flavia Pinedo, dr. Miguel Genser, dr. Myron Genser y dr. Melissa de Cuba y ta desea nan hopi exito den nan studio. Pa SVb e estudio aki ta sumamente importante y ta ancra e base pa futuro programanan cu lo ofrece na nos dokternan di SVb.


text:
Cu honda pena pero conforme cu boluntad di Dios nos ta anuncia fayecimento di
Elsa Romelia Augusta Lindesey
10 mei 1943 – 11 september 2023
Na nomber di su:
Yiunan:
Solange Magdalena y pareha
Jason Magdalena y Pebbles Magdalena-Gravee
Nietonan:
Bryson Magdalena
Cataleya Madgalena
Maleek Magdalena
Rumanan:
†Morris Lindesey y famia
†Frankie Lindesey y famia
Sobrinonan:
Guillermo Gelmo Smith y famia
Don Lindesey y famia
†Dwayne Lindesey y famia
Iha:
Glen Julien
Manera ruman:
Barbara Warren
Manera yiunan:
Lisette James y famia
Tiesmeline Jones y famia
Gina Espacia y famia
Robert Arends y famia
Gino Kuiperi y famia
Meagan Berkel-Nugloze y famia
Danki na Sra Alba Susana y Sra Gloria pa e bon cuido durante su enfermedad.
Ta invita demas famia, bisiña, amigo y conocirnan pa acto di entiero cu lo tuma lugar diasabra 16 September 2023 for di 1:00pm pa 3:00pm na Misa San Fransisco na Oranjestad. Despues lo hiba Elsa na su ultimo lugar di sosiego na Santana na Sabana Basora.
Oportunidad pa condolencia lo ta diabierna 15 September di 7’or pa 9pm na Aurora Funeral Home